title: Σύσταση της Επιτροπής, της 27ης Μαΐου 2005, για την εξακρίβωση της γνησιότητας των κερμάτων ευρώ και τη διαχείριση των κερμάτων ευρώ που είναι ακατάλληλα για κυκλοφορία [κοινοποιηθείσα υπό τον αριθμό Ε(2005) 1540]

text:
               15.7.2005

               EL

               Επίσημη Εφημερίδα της Ευρωπαϊκής Ένωσης

               L 184/60

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 27ης Μαΐου 2005
   για την εξακρίβωση της γνησιότητας των κερμάτων ευρώ και τη διαχείριση των κερμάτων ευρώ που είναι ακατάλληλα για κυκλοφορία
   [κοινοποιηθείσα υπό τον αριθμό Ε(2005) 1540]
   (2005/504/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1338/2001 του Συμβουλίου, της 28ης Ιουνίου 2001, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (1), απαιτεί από τα πιστωτικά ιδρύματα, καθώς και από οποιοδήποτε άλλο ίδρυμα που συμμετέχει κατ’ επάγγελμα στην ταξινόμηση και διανομή στο κοινό τραπεζογραμματίων και κερμάτων, συμπεριλαμβανομένων των ιδρυμάτων η δραστηριότητα των οποίων αφορά την ανταλλαγή τραπεζογραμματίων και κερμάτων, όπως είναι τα ανταλλακτήρια συναλλάγματος, να αποσύρουν από την κυκλοφορία και να παραδίδουν στις αρμόδιες εθνικές αρχές τα τραπεζογραμμάτια και τα κέρματα ευρώ που έχουν λάβει και για τα οποία γνωρίζουν ή έχουν επαρκείς λόγους να πιστεύουν ότι είναι παραχαραγμένα ή κίβδηλα.

               (2)

               Δεν υπάρχει κοινή μέθοδος που να εγγυάται τον εντοπισμό των κίβδηλων κερμάτων και την απόσυρσή τους από την κυκλοφορία. Υπάρχει συνεπώς κίνδυνος να τίθενται δολίως ή κατά λάθος σε κυκλοφορία και να συνεχίσουν να χρησιμοποιούνται κίβδηλα κέρματα ή άλλα αντικείμενα που προσομοιάζουν με κέρματα ευρώ, προκαλώντας έτσι σύγχυση και ζημία στο κοινό.

               (3)

               Κατά τη διαδικασία εξακρίβωσης της γνησιότητας των κερμάτων με αυτόματη διαλογή, ένας ορισμένος αριθμός αντικειμένων απορρίπτονται, περιλαμβανομένων μεταξύ άλλων των κίβδηλων κερμάτων και των γνήσιων κερμάτων ευρώ που είναι ακατάλληλα για κυκλοφορία. Επιπλέον, γνήσια αλλά ακατάλληλα για κυκλοφορία κέρματα παραδίδονται στις αρμόδιες αρχές από επιχειρήσεις και ιδιώτες.

               (4)

               Δεν υπάρχουν κοινοί κανόνες για τη διαχείριση και την επιστροφή από τις αρμόδιες αρχές της αξίας των γνήσιων κερμάτων που είναι ακατάλληλα για κυκλοφορία, με αποτέλεσμα να αντιμετωπίζονται τα κέρματα αυτά με διαφορετικό τρόπο σε κάθε χώρα της ζώνης ευρώ και να προκαλούνται στρεβλώσεις όσον αφορά την επιστροφή της αξίας τους.

               (5)

               Για να διευκολυνθεί η εφαρμογή του άρθρου 6 του κανονισμού (ΕΚ) αριθ. 1338/2001, είναι επιθυμητό να καθιερωθεί μια διαδικασία για την εξακρίβωση της γνησιότητας των εν κυκλοφορία κερμάτων ευρώ και για την απόσυρση από τον κύκλο της νομισματικής κυκλοφορίας των κίβδηλων κερμάτων, των αντικειμένων που προσομοιάζουν με κέρματα ευρώ και των κερμάτων ευρώ που είναι ακατάλληλα για κυκλοφορία.

               (6)

               Για να καθιερωθούν ίσοι όροι κατά τη διαχείριση των γνήσιων κερμάτων που είναι ακατάλληλα για κυκλοφορία, είναι επιθυμητό να καθοριστούν κατευθυντήριες γραμμές για τη διαχείριση αυτών των κερμάτων και την επιστροφή της αξίας ή την αντικατάστασή τους,

         ΣΥΝΙΣΤΑ:
   ΜΕΡΟΣ I
   ΟΡΙΣΜΟΙ ΚΑΙ ΣΥΝΙΣΤΩΜΕΝΕΣ ΠΡΑΚΤΙΚΕΣ
   Άρθρο 1
   Ορισμοί
   Για τους σκοπούς της παρούσας σύστασης, νοούνται ως:

               α)

               «εξακρίβωση της γνησιότητας των κερμάτων ευρώ»: η διαδικασία ελέγχου της γνησιότητας των κερμάτων ευρώ με αυτόματη ηλεκτρομηχανική διαλογή ή με το χέρι. Στη διάρκεια της διαδικασίας απορρίπτονται τα κίβδηλα κέρματα, καθώς και τα γνήσια κέρματα ευρώ που είναι πλέον κατάλληλα για κυκλοφορία, τα ξένα κέρματα που προσομοιάζουν με κέρματα ευρώ και άλλα μεταλλικά αντικείμενα όπως τα μετάλλια και οι «μάρκες» που προσομοιάζουν με κέρματα ευρώ·

               β)

               «κέρματα ευρώ ακατάλληλα για κυκλοφορία»: τα εν κυκλοφορία γνήσια κέρματα ευρώ που είναι ελαττωματικά ή των οποίων οι τεχνικές παράμετροι και τα χαρακτηριστικά αναγνώρισης έχουν αλλοιωθεί σε αισθητό βαθμό λόγω σχετικά μακράς κυκλοφορίας ή τυχαία (διαστάσεις, βάρος, χρώμα, διάβρωση, φθορά στη στεφάνη), καθώς και τα εκ προθέσεως αλλοιωθέντα κέρματα, εκτός των κίβδηλων. Όσον αφορά ειδικότερα τα τεχνικά χαρακτηριστικά, για τους σκοπούς του παρόντος εγγράφου θεωρείται, ότι τα κέρματα είναι ακατάλληλα εάν μία από τις διαστάσεις τους διαφέρει από εκείνη που έχει καθοριστεί για το εν λόγω κέρμα κατά τουλάχιστον 0,30 χιλιοστόμετρα ή/και το βάρος τους κατά τουλάχιστον 5 %.

         Άρθρο 2
   Συνιστώμενες πρακτικές
   Τα κράτη μέλη προβαίνουν στην εξακρίβωση της γνησιότητας των κερμάτων ευρώ που κυκλοφορούν στην επικράτειά τους ή επιβλέπουν τη διαδικασία αυτή σύμφωνα με τις διατάξεις του μέρους ΙΙ της παρούσας σύστασης.
   Τα κράτη μέλη θεσπίζουν κοινούς κανόνες για τη διαχείριση, την επιστροφή της αξίας ή την αντικατάσταση των κερμάτων ευρώ που είναι ακατάλληλα για κυκλοφορία σύμφωνα με τις διατάξεις του μέρους ΙΙ της παρούσας σύστασης.
   ΜΕΡΟΣ II
   ΕΞΑΚΡΙΒΩΣΗ ΤΗΣ ΓΝΗΣΙΟΤΗΤΑΣ ΤΩΝ ΚΕΡΜΑΤΩΝ ΕΥΡΩ
   Άρθρο 3
   Απαιτήσεις όσον αφορά την εξακρίβωση της γνησιότητας και το δοκιμαστικό έλεγχο
   Πρέπει να εξακριβώνεται η γνησιότητα τουλάχιστον των κερμάτων με τις ακόλουθες ονομαστικές αξίες: 2 ευρώ, 1 ευρώ και 50 λεπτά.
   Η γνησιότητα πρέπει να εξακριβώνεται σε κεντρικό επίπεδο ή/και στο πλαίσιο της διαδικασίας επεξεργασίας των κερμάτων. Για το σκοπό αυτό, τα κράτη μέλη πρέπει να επικοινωνούν με τα πιστωτικά ιδρύματα και τους άλλους φορείς που κατ’ επάγγελμα χειρίζονται κέρματα, για ό,τι αφορά την εφαρμογή των διαδικασιών εξακρίβωσης που προβλέπονται στα άρθρα 4 και 6 της παρούσας σύστασης.
   Η ποσότητα των κερμάτων ευρώ των οποίων η γνησιότητα πρέπει να εξακριβώνεται κάθε χρόνο σε κάθε κράτος μέλος πρέπει να αντιστοιχεί στο 10 % τουλάχιστον του καθαρού συνολικού όγκου των κερμάτων των σχετικών ονομαστικών αξιών που έχει εκδώσει το κράτος μέλος έως το τέλος του προηγούμενου έτους. Για να εξασφαλίζεται η εξακρίβωση της απαιτούμενης ποσότητας κερμάτων ευρώ, σύμφωνα με τα άρθρα 4 έως 6, τα κράτη μέλη πρέπει να διενεργούν ελέγχους σε κατάλληλο αριθμό πιστωτικών ιδρυμάτων και άλλων φορέων που κατ’ επάγγελμα χειρίζονται κέρματα.
   Άρθρο 4
   Δοκιμαστικός έλεγχος των μηχανών διαλογής
   Η λειτουργία των μηχανών διαλογής ελέγχεται με δοκιμαστικό έλεγχο εντοπισμού, του οποίου μπορεί να προηγείται, κατά περίπτωση, δοκιμαστικός έλεγχος διαλογής, ως εξής:

               1)

               Ο δοκιμαστικός έλεγχος διαλογής αποσκοπεί να εξακριβώσει εάν η μηχανή μπορεί να ταξινομεί ορθά κέρματα ευρώ όλων των ονομαστικών αξιών. Εφαρμόζεται, εάν δεν υπάρχουν εθνικοί κανόνες που διέπουν την ικανότητα διαλογής.
               Για τη διενέργεια του δοκιμαστικού ελέγχου διαλογής απαιτούνται τουλάχιστον εκατό γνήσια κέρματα ευρώ για καθεμία από τις ελεγχόμενες ονομαστικές αξίες. Τα κέρματα όλων των ονομαστικών αξιών αναμειγνύονται μεταξύ τους και εισάγονται τρεις φορές στη μηχανή διαλογής.
               Το ποσοστό αποδοχής πρέπει να είναι τουλάχιστον 98 % σε κάθε δοκιμαστικό έλεγχο. Χαμηλότερο ποσοστό αποδοχής επιτρέπεται στις περιπτώσεις στις οποίες τα γνήσια κέρματα ευρώ που χρησιμοποιούνται για τους δοκιμαστικούς ελέγχους διαλογής και εντοπισμού προσεγγίζουν τα όρια του καθορισθέντος εύρους ανοχής.
               Κάθε γνήσιο κέρμα που απορρίπτεται από μία μηχανή δοκιμάζεται εκ νέου. Μετά από τρεις διαδοχικούς ελέγχους, όλα τα γνήσια κέρματα πρέπει να γίνονται δεκτά.

               2)

               Ο δοκιμαστικός έλεγχος εντοπισμού αποσκοπεί να εξακριβώσει εάν η μηχανή μπορεί να απορρίπτει τα προσομοιάζοντα με κέρματα ευρώ αντικείμενα που δεν είναι σύμφωνα με τις προδιαγραφές των κερμάτων ευρώ, και ιδίως τα κίβδηλα κέρματα.
               Για το δοκιμαστικό έλεγχο εντοπισμού απαιτούνται δείγματα κίβδηλων κερμάτων όλων των σχετικών ονομαστικών αξιών. Ο έλεγχος πρέπει να έχει σχεδιαστεί κατά τρόπο ώστε να καλύπτει και τα υλικά που χρησιμοποιούνται για την κατασκευή αντικειμένων που προσομοιάζουν με κέρματα ευρώ καθώς και άλλων κερμάτων εκτός των κερμάτων ευρώ. Για το σκοπό αυτό, πρέπει να χρησιμοποιείται ένας ορισμένος αριθμός αντιπροσωπευτικών παρτίδων από τα αποθέματα του Εθνικού Κέντρου Ανάλυσης Κερμάτων (ΕΚΑΚ) ή του Ευρωπαϊκού Τεχνικού και Επιστημονικού Κέντρου (ΕΤΕΚ). Το ΕΤΕΚ, σε συνεργασία με τα ΕΚΑΚ, επιλέγει και επικαιροποιεί αυτές τις παρτίδες.
               Τα κίβδηλα κέρματα αναμιγνύονται με κατάλληλο αριθμό γνήσιων κερμάτων, που καθορίζεται σε συνεργασία με το ΕΤΕΚ, και εισάγονται τρεις φορές στη μηχανή διαλογής. Όλα τα κίβδηλα νομίσματα πρέπει να απορρίπτονται σε κάθε δοκιμή.

               3)

               Με την επιφύλαξη των εθνικών κανόνων, οι δοκιμαστικοί έλεγχοι που προβλέπονται στο παρόν άρθρο διενεργούνται τουλάχιστον μία φορά ετησίως σε καθεμία από τις μηχανές διαλογής που βρίσκονται στους τόπους εξακρίβωσης, στα ιδρύματα που επιλέγονται σύμφωνα με το άρθρο 3.

         Άρθρο 5
   Δυνατότητα συμπληρωματικών δοκιμαστικών ελέγχων των μηχανών διαλογής σε ένα ΕΚΑΚ ή στο ΕΤΕΚ
   Για να επιτραπεί στους κατασκευαστές μηχανών διαλογής να συγκεντρώνουν τις αναγκαίες ενδείξεις για την αρχική ρύθμιση του εξοπλισμού τους, μπορούν να πραγματοποιούνται δοκιμαστικοί έλεγχοι σε ορισμένα ΕΚΑΚ, στο ΕΤΕΚ ή, βάσει διμερών συμφωνιών, στις εγκαταστάσεις του κατασκευαστή. Οι δοκιμαστικοί αυτοί έλεγχοι πραγματοποιούνται με μεθόδους και όρους εμπιστευτικότητας που καθορίζονται σε συνεργασία με το ΕΤΕΚ.
   Μετά την πραγματοποίηση δοκιμαστικών ελέγχων σε ένα ΕΚΑΚ ή στο ΕΤΕΚ, συντάσσεται συνοπτική έκθεση προς την ενδιαφερόμενη οντότητα και αντίγραφό της διαβιβάζεται στην ΕΤΕΚ. Η έκθεση διατηρείται επί τρία τουλάχιστον έτη και μπορεί να χρησιμοποιείται για συγκρίσεις.
   Η έκθεση πρέπει να περιλαμβάνει κατ’ ελάχιστον τα στοιχεία της ελεγχόμενης μηχανής, τα αποτελέσματα του δοκιμαστικού ελέγχου και γενική εκτίμησή τους, το ακριβές περιεχόμενο των παρτίδων που χρησιμοποιήθηκαν ως δείγμα για τους δοκιμαστικούς ελέγχους, τα κριτήρια αποδοχής, την ημερομηνία του ελέγχου και την υπογραφή του αρμόδιου προσώπου.
   Τα ΕΚΑΚ και το ΕΤΕΚ τηρούν μητρώο των επιδόσεων των ελεγχόμενων μηχανών διαλογής στις εγκαταστάσεις τους. Ανακεφαλαιωτικός κατάλογος των μηχανών διαλογής που υπέστησαν επιτυχώς τους δοκιμαστικούς ελέγχους που αναφέρονται στο δεύτερο εδάφιο του παρόντος άρθρου, διατίθεται στους ενδιαφερομένους στα ΕΚΑΚ ή στο ΕΤΕΚ, σε ενδεικτική βάση.
   Άρθρο 6
   Παρακολούθηση και εκθέσεις
   Τα κράτη μέλη παρακολουθούν τη λειτουργική ικανότητα των ιδρυμάτων που επιλέγονται σύμφωνα με το άρθρο 3 για την εξακρίβωση της γνησιότητας των κερμάτων ευρώ, με βάση, κατ’ ελάχιστον, τα ακόλουθα στοιχεία:

               —

               ύπαρξη, στο κέντρο διαλογής, γραπτών οδηγιών και οργανωτικών διαδικασιών για την εντοπισμό των κίβδηλων κερμάτων, των κερμάτων ευρώ που είναι ακατάλληλα για κυκλοφορία και των αντικειμένων που προσομοιάζουν με κέρματα ευρώ,

               —

               διάθεση εκπαιδευμένου ανθρώπινου δυναμικού για την εκπλήρωση αυτής της αποστολής,

               —

               επάρκεια τεχνικών πόρων και ύπαρξη αρχικής έκθεσης του κατασκευαστή που αναφέρει το επίπεδο επίδοσης των μηχανών διαλογής,

               —

               ύπαρξη γραπτού προγράμματος συντήρησης για τη διατήρηση των μηχανών διαλογής στο αρχικό τους επίπεδο επίδοσης,

               —

               ύπαρξη ελάχιστων γραπτών διαδικασιών που ορίζουν τις διάφορες μεθόδους διαλογής κερμάτων ευρώ και παράδοσης στις αρμόδιες αρχές των κίβδηλων και ύποπτων κερμάτων σε σύντομο χρονικό διάστημα,

               —

               όγκος των κερμάτων των οποίων επαληθεύτηκε η γνησιότητα.

         Με την ευκαιρία των δοκιμαστικών ελέγχων που αναφέρονται στο άρθρο 3, μπορεί να διενεργείται βάσει των ανωτέρω στοιχείων περιορισμένης έκτασης λειτουργικός έλεγχος και να συντάσσεται σχετική έκθεση, με την επιφύλαξη των εθνικών κανόνων.
   Κάθε κράτος μέλος υποβάλλει κάθε χρόνο έκθεση στην ΕΤΕΚ σχετικά με τη δραστηριότητα εξακρίβωσης, περιλαμβανομένων των δοκιμαστικών ελέγχων και της λειτουργικής παρακολούθησης, καθώς και του όγκου των κερμάτων των οποίων εξακριβώθηκε η γνησιότητα και του ποσοστού απορριφθέντων αντικειμένων κάθε κατηγορίας σε σχέση με την ποσότητα κάθε ελεγμένης ονομαστικής αξίας σε κυκλοφορία.
   ΜΕΡΟΣ III
   ΔΙΑΧΕΙΡΙΣΗ ΤΩΝ ΚΕΡΜΑΤΩΝ ΕΥΡΩ ΠΟΥ ΕΙΝΑΙ ΑΚΑΤΑΛΛΗΛΑ ΓΙΑ ΚΥΚΛΟΦΟΡΙΑ
   Άρθρο 7
   Επιστροφή της αξίας ή αντικατάσταση των κερμάτων ευρώ που είναι ακατάλληλα για κυκλοφορία
   Κάθε κράτος μέλος προβλέπει, για τις επιχειρήσεις και τους ιδιώτες που είναι εγκατεστημένοι στην επικράτειά του ή εκτός της ζώνης ευρώ, την επιστροφή της αξίας, ή κατά περίπτωση, την αντικατάσταση των ακατάλληλων για κυκλοφορία κερμάτων ευρώ, των οποίων η ονομαστική αξία πρέπει να είναι αναγνωρίσιμη, όποια και εάν είναι η εθνική όψη. Τα κράτη μέλη πρέπει να εγγυώνται όμοιους όρους επιστροφής της αξίας των κερμάτων που είναι ακατάλληλα για κυκλοφορία, ώστε η παράδοσή τους να είναι δυνατή ανεξάρτητα από τη χώρα στην οποία αποσύρθηκαν από την κυκλοφορία, με βάση την εκτίμηση που αναφέρεται στο άρθρο 12.
   Τα κράτη μέλη μπορούν να αρνούνται την επιστροφή της αξίας εκ προθέσεως αλλοιωμένων γνήσιων κερμάτων ευρώ, εάν αυτό αντιβαίνει προς την εθνική πρακτική ή παράδοση (έλλειψη σεβασμού προς το ομοίωμα του βασιλιά, προς την εκδίδουσα αρχή κ.λπ.).
   Άρθρο 8
   Έξοδα επεξεργασίας
   Για την επιστροφή της αξίας ή την αντικατάσταση των κερμάτων που είναι ακατάλληλα για κυκλοφορία εισπράττονται, καταρχήν, έξοδα επεξεργασίας. Τα έξοδα πρέπει να είναι ομοιόμορφα σε όλη τη ζώνη ευρώ και να ανέρχονται στο 5 % της ονομαστικής αξίας των παραδιδόμενων κερμάτων.
   Ποσότητα έως και ενός χιλιόγραμμου ακατάλληλων για κυκλοφορία κερμάτων μπορεί να απαλλάσσεται κάθε χρόνο από τα έξοδα που αναφέρονται στο πρώτο εδάφιο για κάθε παραδίδουσα οντότητα.
   Συμπληρωματικά έξοδα ίσα με το 15 % της ονομαστικής αξίας κάθε σάκου/κιβωτίου μπορεί να εισπράττονται εάν ο σάκος/το κιβώτιο περιέχει κίβδηλα κέρματα ή εμφανίζει ανωμαλίες, όπως εσφαλμένως ταξινομημένα κέρματα, κέρματα άλλα από κέρματα ευρώ ή κέρματα ευρώ με μη αναγνωρίσιμη ονομαστική αξία ή άλλες ανωμαλίες, σε αναλογία που απαιτεί λεπτομερέστερη εξέταση, σύμφωνα με το άρθρο 10.
   Τα κράτη μέλη μπορούν να προβλέπουν γενικές απαλλαγές από τα έξοδα επεξεργασίας σε περιπτώσεις στις οποίες οι παραδίδουσες οντότητες συνεργάζονται στενά και τακτικά με τις αρχές για την απόσυρση των ακατάλληλων κερμάτων ευρώ από την κυκλοφορία.
   Η μεταφορά και τα συναφή έξοδα βαρύνουν την παραδίδουσα οντότητα.
   Τα κίβδηλα κέρματα που παραδίδονται στις αρχές δεν πρέπει να υπόκεινται στην καταβολή εξόδων επεξεργασίας ή άλλων εξόδων.
   Άρθρο 9
   Συσκευασία των κερμάτων ευρώ που είναι ακατάλληλα για κυκλοφορία
   Η παραδίδουσα οντότητα πρέπει να ταξινομεί τα κέρματα ανά ονομαστική αξία σε τυποποιημένους σάκους ή κιβώτια, σύμφωνα με τα πρότυπα που ισχύουν στα διάφορα κράτη μέλη στα οποία υποβάλλεται η αίτηση. Η μη συμμόρφωση με τα πρότυπα αυτά μπορεί να οδηγήσει σε άρνηση παραλαβής των κερμάτων.
   Ελλείψει εθνικών προτύπων συσκευασίας, οι σάκοι ή τα κιβώτια πρέπει να περιλαμβάνουν:

               —

               500 κέρματα ονομαστικής αξίας 2 ή 1 ευρώ,

               —

               1 000 κέρματα ονομαστικής αξίας 0,50, 0,20 και 0,10 ευρώ,

               —

               2 000 κέρματα ονομαστικής αξίας 0,05, 0,02 και 0,01 ευρώ.

         Σε κάθε σάκο/κιβώτιο πρέπει να αναγράφεται σαφώς η επωνυμία της παραδίδουσας οντότητας, η συνολική αξία των κερμάτων και η ονομαστική αξία τους, το βάρος, η ημερομηνία συσκευασίας και ο αριθμός του σάκου/κιβωτίου. Η παραδίδουσα οντότητα παρέχει κατάλογο των παραδοθέντων σάκων/κιβωτίων με αναφορά του περιεχομένου τους.
   Εάν η συνολική ποσότητα ακατάλληλων για κυκλοφορία κερμάτων ευρώ είναι μικρότερη από τα ανωτέρω αναφερόμενα πρότυπα, τα ακατάλληλα κέρματα ευρώ πρέπει να ταξινομούνται ανά ονομαστική αξία και μπορούν να παραδίδονται σε μη τυποποιημένη συσκευασία.
   Άρθρο 10
   Έλεγχοι από τα κράτη μέλη
   1.   Τα κράτη μέλη πρέπει να ελέγχουν τα παραδοθέντα ακατάλληλα για κυκλοφορία κέρματα ως προς:

               —

               τη δηλωθείσα ποσότητα για κάθε σάκο/κιβώτιο,

               —

               τη γνησιότητα, προκειμένου να εξασφαλιστεί ότι δεν περιέχονται κίβδηλα κέρματα,

               —

               την οπτική εμφάνιση, προκειμένου να προσδιοριστεί εάν είναι σύμφωνη με τις διατάξεις του άρθρου 7.

         2.   Η ποσότητα των παραδιδόμενων κερμάτων πρέπει να ελέγχεται με τη μέτρηση του βάρους κάθε σάκου/κιβωτίου. Εύρος ανοχής – 2 % έως + 1 % πρέπει να εφαρμόζεται στο ονομαστικό βάρος της τυποποιημένης συσκευασίας που αναφέρεται στο δεύτερο εδάφιο του άρθρου 9. Ισοδύναμος έλεγχος πρέπει να διενεργείται εάν οι εθνικές πρακτικές συσκευασίας διαφέρουν από τα ανωτέρω πρότυπα. Επιπρόσθετα, κάθε σάκος/κιβώτιο πρέπει να ελέγχεται για ενδεχόμενες ορατές ανωμαλίες.
   Σε περίπτωση που το βάρος του σάκου/κιβωτίου υπερβαίνει το εύρος ανοχής, πρέπει να υποβάλλεται σε επεξεργασία το σύνολο του περιεχομένου του σχετικού σάκου/κιβωτίου.
   3.   Οι έλεγχοι γνησιότητας και οπτικής εμφάνισης μπορεί να είναι δειγματοληπτικοί. Για τις ονομαστικές αξίες 2, 1, 0,50, 0,20 και 0,10 ευρώ πρέπει να ελέγχεται κατ’ ελάχιστον αντιπροσωπευτικό δείγμα ίσο με το 10 % των παραδοθεισών ποσοτήτων.
   4.   Οι έλεγχοι γνησιότητας πρέπει να πραγματοποιούνται επί των δειγμάτων που αναφέρονται στην παράγραφο 3 με τις ακόλουθες διαδικασίες:

               i)

               σε περίπτωση μηχανικής/αυτόματης διαλογής, οι μηχανές πρέπει να ρυθμίζονται σύμφωνα με τις διαδικασίες του μέρους ΙΙ της παρούσας σύστασης·

               ii)

               στις άλλες περιπτώσεις, εφαρμόζονται τα κριτήρια των ΕΚΑΚ.

         Εάν εντοπίζεται ένα κίβδηλο νόμισμα, πρέπει να εξακριβώνεται η γνησιότητα όλου του περιεχομένου του σάκου/κιβωτίου.
   5.   Οι έλεγχοι οπτικής εμφάνισης πρέπει να πραγματοποιούνται επί των δειγμάτων που αναφέρονται στην παράγραφο 3 προκειμένου να προσδιοριστεί εάν ένας σάκος/ένα κιβώτιο εμφανίζει ανωμαλίες, όπως εσφαλμένως ταξινομημένα κέρματα, κέρματα άλλα από κέρματα ευρώ ή κέρματα ευρώ με μη αναγνωρίσιμη ονομαστική αξία. Εάν η αναλογία αυτών των ανωμαλιών υπερβαίνει το 1 %, ο σχετικός σάκος/κιβώτιο πρέπει να ελέγχεται εκ νέου και η αναλογία των κερμάτων των οποίων δεν επιστρέφεται η αξία να προσδιορίζεται με μια από τις ακόλουθες μεθόδους:

               i)

               όλη η ποσότητα κερμάτων που περιέχεται στο σχετικό σάκο/κιβώτιο εξετάζεται με το χέρι, με μέθοδο που καθορίζεται από τις αρμόδιες εθνικές αρχές·

               ii)

               δείγμα ίσο με το 10 % του σάκου/κιβωτίου, επιπλέον του δείγματος που προβλέπεται στην παράγραφο 3, υποβάλλεται σε έλεγχο οπτικής εμφάνισης. Η συνδυασμένη αναλογία κερμάτων των οποίων δεν επιστρέφεται η αξία που υπολογίζεται στα δύο δείγματα επεκτείνεται στη συνέχεια σε όλο το περιεχόμενο του σάκου/κιβωτίου.

         Άρθρο 11
   Ροή πληροφοριών και επικοινωνία
   Τα κράτη μέλη πρέπει να υποβάλλουν κάθε χρόνο έκθεση στην Επιτροπή και την οικονομική και δημοσιονομική επιτροπή (ΟΔΕ) σχετικά με τα ακατάλληλα για κυκλοφορία κέρματα των οποίων επιστράφηκε η αξία ή που αντικαταστάθηκαν, περιλαμβανομένης της ποσότητας αυτών των κερμάτων και της ονομαστικής τους αξίας. Επιπλέον, η Επιτροπή θα συντάσσει επίσης τακτικές εκθέσεις προς την ΟΔΕ.
   Τα κράτη μέλη πρέπει να εξασφαλίζουν ότι οι πληροφορίες σχετικά με τις υπηρεσίες που είναι επιφορτισμένες με την επιστροφή της αξίας ή την ανταλλαγή των κερμάτων και τους σχετικούς όρους, όπως τα πρότυπα συσκευασίας και τα έξοδα επεξεργασίας, κοινοποιούνται σε κατάλληλους δικτυακούς τόπους και μέσω κατάλληλων δημοσιεύσεων.
   ΜΕΡΟΣ IV
   ΤΕΛΙΚΕΣ ΔΙΑΤΑΞΕΙΣ
   Άρθρο 12
   Εκτίμηση
   Τρία έτη μετά τη δημοσίευση αυτής της σύστασης, οι παρούσες διατάξεις θα αξιολογηθούν υπό το φως της αποκτηθείσας εμπειρίας, ιδίως όσον αφορά την εναρμόνιση των προβλεπόμενων στο άρθρο 7 όρων επιστροφής της αξίας ή αντικατάστασης των κερμάτων που είναι ακατάλληλα για κυκλοφορία, τη σκοπιμότητα κατάργησης των απαλλαγών από τα έξοδα επεξεργασίας που προβλέπονται στο άρθρο 8, τη δυνατότητα να προβλεφθεί ένας μηχανισμός αντιστάθμισης μεταξύ κρατών μελών για τα ακατάλληλα για κυκλοφορία κέρματα των οποίων επιστράφηκε η αξία και την ενδεχόμενη ανάγκη θέσπισης νομοθετικών μέτρων.
   Άρθρο 13
   Αποδέκτες
   Η παρούσα σύσταση απευθύνεται στα συμμετέχοντα κράτη μέλη που ορίζονται στο άρθρο 1 του κανονισμού (ΕΚ) αριθ. 974/98 του Συμβουλίου (2).

      Βρυξέλλες, 27 Μαΐου 2005.

            Για την Επιτροπή

         Siim KALLAS

            Αντιπρόεδρος

      (1)  ΕΕ L 181 της 4.7.2001, σ. 6.

      (2)  ΕΕ L 139 της 11.5.1998, σ. 1.


				|

		52014PC0206

			Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ να εξουσιοδοτήσει την Επιτροπή να αρχίσει διαπραγματεύσεις εξ ονόματος της Ευρωπαϊκής Ένωσης για την ανανέωση του πρωτοκόλλου της συμφωνίας αλιευτικής σύμπραξης με τη Μοζαμβίκη /* COM/2014/0206 final - 2014/ () */

			   	ΑΙΤΙΟΛΟΓΙΚΗ
ΕΚΘΕΣΗ
1.           ΑΙΤΙΟΛΟΓΙΚΗ
ΕΚΘΕΣΗ
Η
Ευρωπαϊκή
Ένωση και η
Δημοκρατία της
Μοζαμβίκης
υπέγραψαν ένα
πρωτόκολλο
στην αλιευτική
συμφωνία η
οποία
εφαρμόζεται
από την 1η Φεβρουαρίου
2012. Η ισχύς του
πρωτοκόλλου,
με το οποίο
παρέχονται
αλιευτικές
δυνατότητες
στα σκάφη της
ΕΕ και
καθορίζεται η
χρηματική
αντιπαροχή,
λήγει στις 31
Ιανουαρίου 2015.
Η
Επιτροπή
προτείνει τη
διαπραγμάτευση
νέου πρωτοκόλλου
που να
ανταποκρίνεται
στις
πραγματικές
δυνατότητες
και ανάγκες
του στόλου των
κρατών μελών
και να ευθυγραμμίζεται
με τα
συμπεράσματα
του Συμβουλίου
της 19ης Μαρτίου
2012 σχετικά με την
ανακοίνωση της
Επιτροπής για
την εξωτερική
διάσταση της
κοινής
αλιευτικής
πολιτικής.
Το
Συμβούλιο
καλείται να
εγκρίνει τις
οδηγίες διαπραγμάτευσης
που
επισυνάπτονται
στην παρούσα
σύσταση.
2.           ΣΥΣΤΑΣΗ
Υπό το
πρίσμα των
ανωτέρω, η
Επιτροπή
συνιστά:
- Το
Συμβούλιο να
εξουσιοδοτήσει
την Επιτροπή
για την έναρξη
και τη
διεξαγωγή
διαπραγματεύσεων
με στόχο την
ανανέωση του
πρωτοκόλλου
στο πλαίσιο της
συμφωνίας
αλιευτικής
σύμπραξης με
τη Δημοκρατία
της
Μοζαμβίκης.
- Η
Επιτροπή έχει
οριστεί
διαπραγματευτής
της Ένωσης για
το θέμα αυτό
- Η
διεξαγωγή των
εν λόγω
διαπραγματεύσεων
θα γίνει από
την Επιτροπή
σε διαβούλευση
με την ειδική επιτροπή
σύμφωνα με τις
διατάξεις της
Συνθήκης για
τη λειτουργία
της Ευρωπαϊκής
Ένωσης,
- Το
Συμβούλιο
εγκρίνει τις
οδηγίες
διαπραγμάτευσης
που
επισυνάπτονται
στην παρούσα
σύσταση.
Σύσταση
για
ΑΠΟΦΑΣΗ
ΤΟΥ ΣΥΜΒΟΥΛΙΟΥ
να
εξουσιοδοτήσει
την Επιτροπή
να αρχίσει
διαπραγματεύσεις
εξ ονόματος
της Ευρωπαϊκής
Ένωσης για την
ανανέωση του
πρωτοκόλλου
της συμφωνίας
αλιευτικής
σύμπραξης με
τη Μοζαμβίκη
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το
άρθρο 218 παράγραφοι
3 και 4,
Έχοντας
υπόψη τη
σύσταση της
Επιτροπής,
Λαμβάνοντας
υπόψη ότι θα
πρέπει να
αρχίσουν διαπραγματεύσεις
με σκοπό τη
σύναψη νέου
πρωτοκόλλου
της συμφωνίας
αλιευτικής
σύμπραξης με
την Δημοκρατία
της
Μοζαμβίκης.
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Η
Επιτροπή
εξουσιοδοτείται
να
διαπραγματευθεί,
εξ ονόματος
της Ευρωπαϊκής
Ένωσης, με
στόχο την ανανέωση
του
πρωτοκόλλου
της συμφωνίας
αλιευτικής
σύμπραξης με
την Δημοκρατία
της
Μοζαμβίκης.
Άρθρο 2
Οι διαπραγματεύσεις
αυτές
διεξάγονται σε
διαβούλευση με
την ομάδα
εργασίας του
Συμβουλίου για
την εξωτερική
αλιευτική
πολιτική και
σύμφωνα με τις
οδηγίες
διαπραγμάτευσης
που
περιλαμβάνονται
στο παράρτημα.
Άρθρο 3
Η
παρούσα
απόφαση
απευθύνεται
στην Επιτροπή
Βρυξέλλες,
                                                                       Για
το Συμβούλιο
                                                                       Ο
Πρόεδρος
ΠΑΡΑΡΤΗΜΑ
Σύσταση
για
ΑΠΟΦΑΣΗ
ΤΟΥ ΣΥΜΒΟΥΛΙΟΥ
με την
οποία
εξουσιοδοτείται
η Επιτροπή να
αρχίσει
διαπραγματεύσεις
εξ ονόματος
της Ευρωπαϊκής
Ένωσης για την
ανανέωση του
πρωτοκόλλου
της συμφωνίας
αλιευτικής
σύμπραξης με
τη Μοζαμβίκη
Οδηγίες
διαπραγμάτευσης
–
Στόχος
των
διαπραγματεύσεων
είναι η
ανανέωση του
πρωτοκόλλου
της συμφωνίας
αλιευτικής
σύμπραξης
μεταξύ της
Ευρωπαϊκής
Ένωσης και της
Δημοκρατίας
της Μοζαμβίκης
σύμφωνα με τα
συμπεράσματα
του Συμβουλίου
της 19ης
Μαρτίου 2012 όσον
αφορά την
ανακοίνωση της
Επιτροπής της 13ης
Ιουλίου 2011
σχετικά με την
εξωτερική
διάσταση της κοινής
αλιευτικής
πολιτικής.
–
Με σκοπό
να
εξασφαλιστεί,
μέσω του νέου
πρωτοκόλλου, η
προώθηση της
βιώσιμης και
υπεύθυνης
αλιείας, οι
διαπραγματευτικοί
στόχοι της
Επιτροπής πρέπει
να βασίζονται
στα ακόλουθα:
·
Να
διασφαλιστεί η
πρόσβαση στην
αποκλειστική
οικονομική
ζώνη (ΑΟΖ) της
Δημοκρατίας
της Μοζαμβίκης
και η
παραχώρηση των
αναγκαίων
αδειών ώστε τα
σκάφη του
στόλου της
Ευρωπαϊκής
Ένωσης να
ασκούν αλιευτικές
δραστηριότητες
στην εν λόγω ΑΟΖ·
·
Να
ληφθούν
δεόντως υπόψη
οι βέλτιστες
διαθέσιμες
επιστημονικές
συμβουλές και
τα σχετικά σχέδια
διαχείρισης
που
θεσπίζονται
από περιφερειακές
οργανώσεις
διαχείρισης
της αλιείας
(ΠΟΔΑ), για να
διασφαλισθεί
και να
ενισχυθεί η
περιβαλλοντική
βιωσιμότητα των
αλιευτικών
δραστηριοτήτων
που θα
στοχεύουν
αποκλειστικά
στους
διαθέσιμους πόρους,
λαμβάνοντας
υπόψη την
τοπική αλιευτική
ικανότητα του
στόλου,
δίνοντας
παράλληλα
ιδιαίτερη προσοχή
στην άκρως
μεταναστευτική
φύση των
σχετικών
αποθεμάτων·
·
Να
αναζητηθεί επαρκές
μερίδιο από
τους
αλιευτικούς
πόρους, που να
ανταποκρίνεται
πλήρως στα
συμφέροντα των
στόλων της ΕΕ, όταν
για τα
αποθέματα αυτά
ενδιαφέρονται
και άλλοι
ξένοι στόλοι·
·
Να
εξασφαλιστεί
ότι η πρόσβαση στα
αλιεύματα βασίζεται
σε παρόμοια
κριτήρια με τα
ισχύοντα στο
παρόν πρωτόκολλο,
λαμβάνοντας
παράλληλα
υπόψη τις αλλαγές
που έχουν
σημειωθεί κατά
τα τελευταία
έτη, και υπό το
φως των πλέον
επικαιροποιημένων
διαθέσιμων
επιστημονικών
αξιολογήσεων·
·
Να
συνεχιστεί ο
διάλογος,
προκειμένου να
ενισχυθεί η
τομεακή
πολιτική με
στόχο να
ενθαρρυνθεί η
εφαρμογή μιας
υπεύθυνης
αλιευτικής
πολιτικής, σε
συνάρτηση με
τους
αναπτυξιακούς
στόχους της
χώρας, ιδίως όσον
αφορά τη
διακυβέρνηση,
τη συνέχεια,
τον έλεγχο και
την παρακολούθηση
των αλιευτικών
δραστηριοτήτων
και των
επιστημονικών
γνωμοδοτήσεων·
·
Να
προστεθεί
ρήτρα σχετικά
με τις
συνέπειες των
παραβιάσεων
των ανθρωπίνων
δικαιωμάτων
και των δημοκρατικών
αρχών·
·
Να
ληφθούν υπόψη,
στο μέτρο του
δυνατού, τα
συμφέροντα των
εξόχως
απόκεντρων
περιοχών της
Ευρωπαϊκής
Ένωσης από
οικονομική και
κοινωνική
σκοπιά που
αφορούν την αλιευτική
δραστηριότητα
στη Μοζαμβίκη.
–
Προκειμένου
να αποφευχθεί
η διακοπή των
αλιευτικών
δραστηριοτήτων,
το νέο
πρωτόκολλο θα
πρέπει να
περιλαμβάνει
ρήτρα
προσωρινής
εφαρμογής από
την επομένη
της λήξης ισχύος
του
υφιστάμενου
πρωτοκόλλου.
–
Ειδικότερα,
το πρωτόκολλο
θα πρέπει να
καθορίζει:
·
τις
αλιευτικές
δυνατότητες,
ανά κατηγορία,
που θα
χορηγηθούν στα
σκάφη της
Ευρωπαϊκής
Ένωσης,
·
την
οικονομική
αντιστάθμιση
και τους όρους
για την
καταβολή της,
και
·
τους
μηχανισμούς
για την
εφαρμογή
τομεακής
στήριξης.


title: Σύσταση για Συσταση του Συμβουλιου προκειμένου να τερματιστεί η κατάσταση υπερβολικού δημοσιονομικού ελλείμματος στην Κύπρο

text:
   EL
EL    EL
 ---pagebreak---                  ΕΥΡΩΠΑΪΚΗ ΕΠΙΤΡΟΠΗ
                                                Βρυξέλλες, 15.6.2010
                                                SEC(2010) 741 τελικό
                                     Σύσταση για
                          ΣΥΣΤΑΣΗ ΤΟΥ ΣΥΜΒΟΥΛΙΟΥ
   προκειµένου να τερµατιστεί η κατάσταση υπερβολικού δηµοσιονοµικού ελλείµµατος
                                     στην Κύπρο
EL                                                                               EL
 ---pagebreak---                                           Σύσταση για
                                   ΣΥΣΤΑΣΗ ΤΟΥ ΣΥΜΒΟΥΛΙΟΥ
      προκειµένου να τερµατιστεί η κατάσταση υπερβολικού δηµοσιονοµικού ελλείµµατος
                                          στην Κύπρο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος
   7,
   τη σύσταση της Ευρωπαϊκής Επιτροπής,
   Εκτιµώντας τα ακόλουθα:
   (1)    Σύµφωνα µε το άρθρο 126 της Συνθήκης, τα κράτη µέλη αποφεύγουν τα υπερβολικά
          δηµοσιονοµικά ελλείµµατα.
   (2)    Το Σύµφωνο Σταθερότητας και Ανάπτυξης βασίζεται στον στόχο της επίτευξης υγιών
          δηµόσιων οικονοµικών, ως µέσου ενίσχυσης των συνθηκών για σταθερότητα τιµών
          και ισχυρή διατηρήσιµη ανάπτυξη που ευνοούν τη δηµιουργία απασχόλησης.
   (3)    Η µεταρρύθµιση του Συµφώνου Σταθερότητας και Ανάπτυξης το 2005 επεδίωκε την
          ενίσχυση της αποτελεσµατικότητάς του και των οικονοµικών του ερεισµάτων, καθώς
          επίσης και τη διασφάλιση της µακροπρόθεσµης διατηρησιµότητας των δηµόσιων
          οικονοµικών. Στόχος ήταν να διασφαλιστεί ιδίως ότι το ιδιαίτερο οικονοµικό και
          δηµοσιονοµικό υπόβαθρο θα λαµβανόταν πλήρως υπόψη σε όλα τα στάδια της
          διαδικασίας υπερβολικού ελλείµµατος. Κατ’ αυτόν τον τρόπο, το Σύµφωνο
          Σταθερότητας και Ανάπτυξης παρέχει το πλαίσιο στήριξης των κυβερνητικών
          πολιτικών για την άµεση επιστροφή σε υγιείς δηµοσιονοµικές θέσεις, λαµβάνοντας
          υπόψη την οικονοµική κατάσταση.
   (4)    Το Συµβούλιο αποφάσισε, στις [13 Ιουλίου 2010], σύµφωνα µε το άρθρο 126
          παράγραφος 6 της Συνθήκης, ότι στην Κύπρο υφίσταται υπερβολικό έλλειµµα.
   (5)    Βάσει του άρθρου 126 παράγραφος 7 της Συνθήκης και του άρθρου 3 του κανονισµού
          (ΕΚ) αριθ. 1467/97 του Συµβουλίου για την επιτάχυνση και τη διασαφήνιση της
          εφαρµογής της διαδικασίας υπερβολικού ελλείµµατος1 (που αποτελεί µέρος του
          Συµφώνου Σταθερότητας και Ανάπτυξης), το Συµβούλιο πρέπει επίσης να απευθύνει
          στο οικείο κράτος µέλος σύσταση για τον τερµατισµό της κατάστασης υπερβολικού
   1
          ΕΕ L 209 της 2.8.1997, σ. 6.
EL                                             2                                         EL
 ---pagebreak---        ελλείµµατος εντός συγκεκριµένης προθεσµίας. Η σύσταση πρέπει να ορίζει ανώτατη
       προθεσµία έξι µηνών για την ανάληψη αποτελεσµατικής δράσης από το οικείο κράτος
       µέλος για τη διόρθωση του υπερβολικού ελλείµµατος, καθώς επίσης και προθεσµία
       για τη διόρθωση του υπερβολικού ελλείµµατος, η οποία θα πρέπει να λήγει εντός του
       έτους που ακολουθεί εκείνο κατά το οποίο διαπιστώθηκε το υπερβολικό έλλειµµα,
       εκτός εάν συντρέχουν ειδικές περιστάσεις. Προκειµένου να αποφασιστεί αν
       συντρέχουν ειδικές περιστάσεις, πρέπει να λαµβάνονται υπόψη «σχετικοί
       παράγοντες», οι οποίοι διευκρινίζονται στο άρθρο 2 παράγραφος 3 του κανονισµού
       (ΕΚ) αριθ. 1467/97. Επιπλέον, στη σύσταση για τη διόρθωση του υπερβολικού
       ελλείµµατος, το Συµβούλιο πρέπει να καλεί το ενδιαφερόµενο κράτος µέλος να
       επιτύχει ελάχιστη ετήσια βελτίωση του διαρθρωτικού ισοζυγίου, δηλαδή του κυκλικά
       προσαρµοσµένου ισοζυγίου µη συµπεριλαµβανοµένων των εκτάκτων και λοιπών
       προσωρινών µέτρων, ύψους τουλάχιστον 0,5% του ΑΕΠ ως ένδειξης προόδου.
   (6) Στην περίπτωση της Κύπρου θεωρείται ότι συντρέχουν οι ειδικές περιστάσεις που
       δικαιολογούν µεγαλύτερη ευελιξία στην εφαρµογή της ∆ΥΕ, η οποία καθιερώθηκε µε
       τη µεταρρύθµιση του Συµφώνου Σταθερότητας και Ανάπτυξης το 2005. Το 2009, για
       πρώτη φορά σε διάστηµα 35 ετών, παρατηρήθηκε συρρίκνωση της οικονοµικής
       δραστηριότητας. Η ύφεση ήταν αποτέλεσµα της σηµαντικής πτώσης της εγχώριας
       ζήτησης και των αντίξοων εξωτερικών συνθηκών. Ειδικότερα, η υψηλή δανειακή
       επιβάρυνση των νοικοκυριών σε συνδυασµό µε τους αυστηρότερους όρους χορήγησης
       δανείων, τις επιδεινούµενες προοπτικές στην αγορά εργασίας και την κάµψη της
       εµπιστοσύνης, οδήγησαν σε µείωση της ιδιωτικής κατανάλωσης. Ταυτόχρονα, οι
       επενδύσεις κατέγραψαν ισχυρή διόρθωση, λόγω της πτώσης της ζήτησης στέγης από
       το εξωτερικό, της χαµηλής χρήσης της παραγωγικής ικανότητας και της
       αναδιάρθρωσης των εταιρικών ισολογισµών. Επιπλέον, οι εξαγωγές αγαθών και
       υπηρεσιών, και ιδίως ο τουρισµός, σηµείωσαν υπέστησαν σηµαντική µείωση λόγω της
       χρηµατοπιστωτικής κρίσης και της παγκόσµιας επιβράδυνσης της οικονοµικής
       δραστηριότητας, και ιδίως λόγω των αισθητά χαµηλότερων αναπτυξιακών
       προοπτικών των κυριότερων εµπορικών εταίρων (Ηνωµένο Βασίλειο, ευρωζώνη,
       Ρωσία). Το έλλειµµα που εµφανίστηκε το 2009 είναι αποτέλεσµα τόσο της
       οικονοµικής επιβράδυνσης όσο και των δηµοσιονοµικών µέτρων τόνωσης της
       οικονοµικής δραστηριότητας που θεσπίστηκαν από τις κυπριακές αρχές στο πλαίσιο
       του ΕΣΑΟ. Η ύπαρξη ειδικών περιστάσεων παρέχει στο Συµβούλιο τη δυνατότητα να
       επιτρέψει τη διόρθωση του υπερβολικού ελλείµµατος σε µεσοπρόθεσµο πλαίσιο.
   (7) Στη διάρκεια των ετών που προηγήθηκαν της κρίσης και χάρη στην ευνοϊκή
       οικονοµική συγκυρία, η Κύπρος κατόρθωσε να σχηµατίσει δηµοσιονοµικά
       πλεονάσµατα και να µειώσει τον ακαθάριστο δείκτη χρέους σε 48,4% του ΑΕΠ το
       2008 (από 70,2% το 2004). Ωστόσο, το 2009 η οικονοµική κρίση είχε σοβαρές
       επιπτώσεις στα δηµόσια οικονοµικά. Αποτέλεσµα ήταν η εµφάνιση δηµοσιονοµικού
       ελλείµµατος ύψους 6,1% του ΑΕΠ το 2009, έναντι πλεονάσµατος 0,9% του ΑΕΠ το
       2008. Το έλλειµµα αυτό οφειλόταν επίσης σε µια σειρά µέτρων διακριτικής ευχέρειας
       που λήφθηκαν για να αντιµετωπιστεί η επιβράδυνση της οικονοµικής δραστηριότητας
       (σύµφωνα µε το ΕΣΑΟ) και στα αρκετά σηµαντικά αποτελέσµατα του µοντέλου
       ανάπτυξης του ΑΕΠ το οποίο στηριζόταν σε πολύ µικρότερο βαθµό σε φόρους. Το
       έλλειµµα προβλέπεται να διευρυνθεί περαιτέρω σε 6,2% του ΑΕΠ το 2010 σύµφωνα
       µε την κοινοποίηση βάσει της ∆ΥΕ του Μαρτίου 2010 που υποβλήθηκε από το
       Υπουργείο Οικονοµικών. Ωστόσο, όπως αναφέρεται στις εαρινές προγνώσεις των
       υπηρεσιών της Επιτροπής του 2010 σχετικά µε τις δηµοσιονοµικές εξελίξεις, το
EL                                          3                                            EL
 ---pagebreak---         δηµοσιονοµικό έλλειµµα προβλέπεται να φθάσει σε περίπου 7% του ΑΕΠ το 2010.
        ∆εν είχαν συνυπολογιστεί πιθανά µέτρα εκτός προϋπολογισµού που βρίσκονται
        ακόµη υπό συζήτηση ή για τα οποία δεν υπάρχει βεβαιότητα ή πληροφορίες ως προς
        το χρονοδιάγραµµα και την εφαρµογή τους.
   (8)  Λαµβανοµένων υπόψη των ειδικών περιστάσεων και του πλαισίου ΕΣΑΟ, συνιστάται
        η επίτευξη µέσης ετήσιας δηµοσιονοµικής προσαρµογής. Η δηµοσιονοµική
        προσαρµογή θα πρέπει να αναληφθεί λαµβανοµένων υπόψη όλων των παραγόντων
        που σχετίζονται µε την επίτευξη των στόχων της δηµοσιονοµικής πολιτικής, αρχής
        γενοµένης από το έλλειµµα της γενικής κυβέρνησης και το ακαθάριστο χρέος, καθώς
        και άλλων δεικτών, όπως η κατάσταση του ισοζυγίου τρεχουσών συναλλαγών, το
        επίπεδο των ενδεχόµενων υποχρεώσεων του χρηµατοπιστωτικού τοµέα, οι πληρωµές
        τόκων, τα ασφάλιστρα κινδύνου και η αναµενόµενη µεσοπρόθεσµη µεταβολή των
        δαπανών που συνδέονται µε τη γήρανση του πληθυσµού. Ο υπολογισµός της µέσης
        ετήσιας δηµοσιονοµικής προσαρµογής έγινε µε βάση το έλλειµµα του 2011 σύµφωνα
        µε τις εαρινές προγνώσεις των υπηρεσιών της Επιτροπής του 2010. Η συνολική
        δηµοσιονοµική προσαρµογή, που απαιτείται για την επίτευξη του στόχου του 3%
        όσον αφορά το ονοµαστικό έλλειµµα εντός της προβλεπόµενης προθεσµίας,
        υπολογίζεται εν συνεχεία µε βάση την υπόθεση ότι θα µειώνεται σταδιακά το κενό
        παραγωγής µέχρι το 2015.
   (9)  Με βάση τα προαναφερόµενα, κρίνεται σκόπιµο να τεθεί η διόρθωση του
        υπερβολικού ελλείµµατος σε µεσοπρόθεσµο πλαίσιο, δηλαδή η προθεσµία για τη
        διόρθωσή του να λήγει το 2012. Ειδικότερα, λαµβάνοντας υπόψη τις υψηλές
        εξωτερικές και εσωτερικές ανισορροπίες, µια αξιόπιστη και διατηρήσιµη πορεία
        προσαρµογής θα απαιτούσε από τις κυπριακές αρχές να ενισχύσουν τη δηµοσιονοµική
        στρατηγική το 2010 µε µέτρα για τον έλεγχο των τρεχουσών δαπανών, να µειώσουν
        το έλλειµµα κάτω από το επίπεδο του 6% του ΑΕΠ το 2010, και να λάβουν έγκαιρα
        µέτρα για τη χάραξη µιας στρατηγικής δηµοσιονοµικής εξυγίανσης που στηρίζεται
        στην περιστολή των δαπανών. Για τον σκοπό αυτόν, οι κυπριακές αρχές πρέπει να
        εξασφαλίσουν µέση ετήσια δηµοσιονοµική προσαρµογή ύψους 1¾% του ΑΕΠ κατά
        την περίοδο 2010-2012. Πρέπει επίσης να προσδιορίσουν τα µέτρα που είναι
        αναγκαία για την επίτευξη της διόρθωσης του υπερβολικού ελλείµµατος έως το 2012,
        εφόσον το επιτρέψουν οι κυκλικές συνθήκες, και να επιταχύνουν τη µείωση του
        ελλείµµατος, εάν οι οικονοµικές ή οι δηµοσιονοµικές συνθήκες αποδειχθούν
        καλύτερες από αυτές που προβλέπονται προς το παρόν. Στο πρόγραµµα σταθερότητας
        που υπέβαλε στην Επιτροπή και το Συµβούλιο την 1η Απριλίου 2010, η Κύπρος
        ανέλαβε τη δέσµευση να µειώσει το έλλειµµά της σε 4,5% του ΑΕΠ το 2011 και σε
        3,4% του ΑΕΠ το 2012. Συνεπώς, η πρόσθετη προσπάθεια που καλείται να καταβάλει
        η Κύπρος µε την παρούσα σύσταση, σε σύγκριση µε το αρχικό σχέδιο των κυπριακών
        αρχών, θεωρείται εφικτή και αναγκαία. Η δηµοσιονοµική εξυγίανση αναµένεται ότι
        θα συµβάλει επίσης στην επάνοδο του ακαθάριστου δηµόσιου χρέους σε καθοδική
        πορεία ώστε να προσεγγίσει µε ικανοποιητικό ρυθµό την τιµή αναφοράς µέσω της
        επαναφοράς του πρωτογενούς πλεονάσµατος σε ικανοποιητικό επίπεδο.
   (10) Κατά το πρόσφατο παρελθόν, το δηµοσιονοµικό πλαίσιο της Κύπρου βελτιώθηκε µε
        την υιοθέτηση του Ολοκληρωµένου Συστήµατος ∆ιοικητικής και Οικονοµικής
        Πληροφόρησης του Γενικού Λογιστηρίου (FIMAS - Financial Management
        Accounting System). Από το 2006, η Κύπρος εισήγαγε τη βαθµιαία εφαρµογή ενός
        τριετούς µεσοπρόθεσµου δηµοσιονοµικού πλαισίου (Μ∆Π) και από το 2007
        καθιέρωσε την κατάρτιση του προϋπολογισµού βάσει επιδόσεων και προγραµµάτων
EL                                          4                                            EL
 ---pagebreak---         (ΚΠΕΠ). Ωστόσο, το νέο πλαίσιο βρίσκεται ακόµη σε αρχικό στάδιο εφαρµογής και
        δεν προβλέπεται να έχει τεθεί πλήρως σε λειτουργία πριν από το 2012. Κατά
        συνέπεια, ο αντίκτυπός του θα γίνει αισθητός µόνο µεσοπρόθεσµα. Η έγκαιρη
        εφαρµογή του νέου πλαισίου είναι κρίσιµη για την επιτυχή και µόνιµη εξυγίανση των
        δηµόσιων οικονοµικών. Η υπάρχουσα πρακτική της έγκρισης συµπληρωµατικών
        προϋπολογισµών κατά τη διάρκεια του έτους συνεπάγεται αύξηση στις τρέχουσες
        δαπάνες πέραν της σχεδιαζόµενης ανακατανοµής των κονδυλίων. Αφ' ης στιγµής τεθεί
        πλήρως σε λειτουργία το νέο πλαίσιο κατάρτισης του προϋπολογισµού, η πρακτική
        αυτή θα εγκαταλειφθεί και η δηµοσιονοµική διαδικασία αναµένεται να καταστεί
        αποδοτικότερη και αποτελεσµατικότερη και να συµβάλει στη συγκράτηση των
        δαπανών ανά υπουργείο σύµφωνα µε τα όρια που έχουν τεθεί. Συγχρόνως, η νέα
        διαδικασία κατάρτισης του προϋπολογισµού θα θέσει σε υγιείς βάσεις την
        ανακατανοµή των δαπανών δίνοντας βάρος στις δραστηριότητες που ενισχύουν την
        ανάπτυξη.
   (11) Ο µακροπρόθεσµος αντίκτυπος της δηµογραφικής γήρανσης στον προϋπολογισµό
        είναι αρκετά υψηλότερος από τον µέσο όρο της ΕΕ, κυρίως λόγω της σχετικά µεγάλης
        αύξησης των συνταξιοδοτικών δαπανών ως ποσοστού του ΑΕΠ κατά τις προσεχείς
        δεκαετίες, κάτι που εν µέρει οφείλεται στο γεγονός ότι το συνταξιοδοτικό σύστηµα
        εξακολουθεί να βρίσκεται σε στάδιο ωρίµανσης. Μια µεταρρύθµιση του
        συνταξιοδοτικού συστήµατος που τέθηκε σε εφαρµογή τον Απρίλιο του 2009
        αναµένεται να µειώσει ελαφρώς την αύξηση των συνταξιοδοτικών δαπανών και,
        κυρίως, να αυξήσει τις εισφορές κοινωνικής ασφάλισης. Η µεταρρύθµιση αναµένεται
        να βελτιώσει τη µακροπρόθεσµη ισορροπία του συνταξιοδοτικού συστήµατος και να
        µειώσει τους κινδύνους για τη διατηρησιµότητα, χωρίς ωστόσο να επηρεάσει τη
        συνολική αξιολόγηση. Η δηµοσιονοµική κατάσταση του 2009 επιτείνει τις
        δηµοσιονοµικές επιπτώσεις της δηµογραφικής γήρανσης στο κενό διατηρησιµότητας.
        Η βελτίωση του πρωτογενούς ισοζυγίου µεσοπρόθεσµα και η εφαρµογή περαιτέρω
        µέτρων µε στόχο τη συγκράτηση της σηµαντικής αύξησης των σχετικών µε τη
        δηµογραφική γήρανση δαπανών, κυρίως για συντάξεις και ιατροφαρµακευτική
        περίθαλψη, αναµένεται ότι θα συµβάλουν στη µείωση των κινδύνων για τη
        διατηρησιµότητα των δηµόσιων οικονοµικών, οι οποίοι θεωρήθηκαν υψηλοί στην
        έκθεση της Επιτροπής του 2009 για τη διατηρησιµότητα των δηµόσιων οικονοµικών2.
   (12) Σύµφωνα µε τα στοιχεία που κοινοποιήθηκαν από τις κυπριακές αρχές τον Απρίλιο
        του 2010, το ακαθάριστο χρέος της γενικής κυβέρνησης έφθασε σε 56,2% του ΑΕΠ
        το 2009. Η αύξηση οφειλόταν κυρίως στη σηµαντική επιδείνωση του πρωτογενούς
        ισοζυγίου και τα αποτελέσµατα «χιονοστιβάδας» στην αύξηση του χρέους λόγω της
        µείωσης του ονοµαστικού ΑΕΠ. Η προσαρµογή των αποθεµάτων-ροών συνέβαλε
        επίσης αρνητικά στο επίπεδο του χρέους σε ποσοστό που ισοδυναµεί σε 1 ποσοστιαία
        µονάδα του ΑΕΠ, λόγω της συσσώρευσης περιουσιακών στοιχείων του δηµοσίου στα
        τέλη του έτους προκειµένου να εκπληρωθούν υποχρεώσεις του κράτους που έληγαν
        στις αρχές Ιανουαρίου 2010, καθώς και οι διαφορές µεταξύ ρευστών διαθεσίµων και
   2
        Στα συµπεράσµατα του Συµβουλίου της 10ης Νοεµβρίου 2009 σχετικά µε τη διατηρησιµότητα των
        δηµόσιων οικονοµικών «το Συµβούλιο καλεί τα κράτη µέλη να εστιάσουν την προσοχή τους σε
        στρατηγικές µε γνώµονα την βιωσιµότητα στα προσεχή προγράµµατά τους σταθερότητας και
        σύγκλισης» και περαιτέρω «καλεί την Επιτροπή, από κοινού µε την Επιτροπή Οικονοµικής Πολιτικής
        και την Οικονοµική και ∆ηµοσιονοµική Επιτροπή, να αναπτύξουν περαιτέρω µεθοδολογίες για την
        εκτίµηση της µακροπρόθεσµης βιωσιµότητας των δηµόσιων οικονοµικών εγκαίρως για την επόµενη
        έκθεση για τη βιωσιµότητα», που προβλέπεται για το 2012.
EL                                                 5                                                   EL
 ---pagebreak---         απαιτήσεων. Για το 2010, η Κύπρος κοινοποίησε στοιχεία βάσει των οποίων το χρέος
        αναµένεται να φθάσει σε 62% του ΑΕΠ, υπερβαίνοντας έτσι το επίπεδο αναφοράς του
        60% του ΑΕΠ που ορίζει η Συνθήκη (το πρόγραµµα σταθερότητας του Απριλίου 2010
        προβλέπει ελαφρώς χαµηλότερο ποσοστό (61%) και περαιτέρω αύξηση σε 63,2% του
        ΑΕΠ το 2011). ∆εδοµένων των κινδύνων που περιβάλλουν το µακροοικονοµικό
        σενάριο και των δηµοσιονοµικών στόχων, η εξέλιξη του δείκτη του χρέους µπορεί να
        είναι λιγότερο ευνοϊκή από όσο προβλέπεται στο πρόγραµµα. Σύµφωνα µε τις εαρινές
        προγνώσεις των υπηρεσιών της Επιτροπής του 2010, το χρέος θα αυξηθεί περαιτέρω
        σε 62,3% του ΑΕΠ το 2010 και σε 67,6% το 2011, λόγω της επιδείνωσης του
        πρωτογενούς ισοζυγίου.
   (13) Η ενίσχυση της επιτήρησης στο πλαίσιο της ∆ΥΕ συνεπάγεται τακτική και έγκαιρη
        παρακολούθηση της προόδου που σηµειώνεται κατά την εφαρµογή της στρατηγικής
        δηµοσιονοµικής εξυγίανσης. Σε αυτό το πλαίσιο, θα ήταν σκόπιµο να αφιερωθεί για
        το θέµα αυτό ένα ειδικό κεφάλαιο στις προσεχείς επικαιροποιήσεις του προγράµµατος
        σταθερότητας της Κύπρου.
   (14) Εν γένει, το Συµβούλιο θεωρεί ότι τα µέτρα δηµοσιονοµικής εξυγίανσης θα πρέπει να
        εξασφαλίζουν τη διαρκή βελτίωση του ισοζυγίου της γενικής κυβέρνησης και
        παράλληλα να αποσκοπούν στη βελτίωση της ποιότητας των δηµόσιων οικονοµικών
        της χώρας, καθώς και στην ενίσχυση του αναπτυξιακού δυναµικού της οικονοµίας
        της.
   ΕΞΕ∆ΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   (1)    Αναγνωρίζοντας ότι η δηµοσιονοµική κατάσταση της Κύπρου κατά το 2009
          προέκυψε, αφενός, από µέτρα ύψους 1½% του ΑΕΠ το 2009, τα οποία αποτελούσαν
          ενδεδειγµένο τρόπο αντιµετώπισης της επιβράδυνσης της οικονοµικής
          δραστηριότητας, και που ήταν σε γενικές γραµµές σύµφωνα µε τις αρχές του
          Ευρωπαϊκού Σχεδίου για την Ανάκαµψη της Οικονοµίας και, αφετέρου, από τη
          λειτουργία των αυτόµατων σταθεροποιητών, οι κυπριακές αρχές οφείλουν να θέσουν
          τέρµα στην παρούσα κατάσταση υπερβολικού ελλείµµατος το συντοµότερο δυνατό
          και το αργότερο µέχρι το 2012.
   (2)    Οι κυπριακές αρχές πρέπει να µειώσουν το έλλειµµα της γενικής κυβέρνησης σε
          επίπεδο κάτω από το 3% του ΑΕΠ κατά τρόπο αξιόπιστο και διατηρήσιµο µε τη
          λήψη µέτρων σε µεσοπρόθεσµο πλαίσιο. Για τον σκοπό αυτόν οι κυπριακές αρχές
          πρέπει:
        (a)     να λάβουν τα αναγκαία µέτρα για τη µείωση του ελλείµµατος του 2010 σε
                επίπεδο χαµηλότερο του 6% του ΑΕΠ και να χαράξουν µια στρατηγική
                εξυγίανσης που θα εστιάζεται στην περιστολή των δαπανών, ώστε να µειωθεί
                το έλλειµµα κάτω από την τιµή αναφοράς µέχρι το 2012·
        (b)     για τον σκοπό αυτόν, να εξασφαλίσουν µέση ετήσια δηµοσιονοµική
                προσαρµογή τουλάχιστον 1¾% του ΑΕΠ κατά την περίοδο 2010-2012, η
                οποία εκτιµάται ότι θα συµβάλει επίσης στην επάνοδο του δείκτη του
                ακαθάριστου δηµόσιου χρέους σε καθοδική πορεία ώστε να προσεγγίσει την
                τιµή αναφοράς µε ικανοποιητικό ρυθµό, µέσω της επαναφοράς του
                πρωτογενούς πλεονάσµατος σε ικανοποιητικό επίπεδο·
EL                                            6                                           EL
 ---pagebreak---           (c)     να καθορίσουν και να εφαρµόσουν αυστηρά τα µέτρα που απαιτούνται για την
                  επίτευξη της διόρθωσης του υπερβολικού ελλείµµατος µέχρι το 2012, εφόσον
                  το επιτρέψουν οι κυκλικές συνθήκες, και να επιταχύνουν τη µείωση του
                  ελλείµµατος σε περίπτωση που οι οικονοµικές ή οι δηµοσιονοµικές συνθήκες
                  αποδειχτούν ευνοϊκότερες από αυτές που αναµένονται προς το παρόν.
   (3)      Προκειµένου να περιοριστούν οι κίνδυνοι για την προσαρµογή, η Κύπρος πρέπει να
            ενισχύσει τον δεσµευτικό χαρακτήρα του µεσοπρόθεσµου δηµοσιονοµικού πλαισίου
            της, καθώς και να βελτιώσει την παρακολούθηση της εκτέλεσης του
            προϋπολογισµού καθ' όλη τη διάρκεια του έτους.
   (4)      Η Κύπρος πρέπει να βελτιώσει τη µακροπρόθεσµη διατηρησιµότητα των δηµόσιων
            οικονοµικών µε την εφαρµογή µεταρρυθµιστικών µέτρων για τον έλεγχο των
            δαπανών για συντάξεις και ιατροφαρµακευτική περίθαλψη, προκειµένου να
            περιοριστεί η προβλεπόµενη αύξηση των δαπανών λόγω της γήρανσης του
            πληθυσµού.
   (5)      Επιπλέον, πέρα από τις προσπάθειες στον δηµοσιονοµικό τοµέα, οι κυπριακές αρχές
            πρέπει να αξιοποιήσουν κάθε ευκαιρία, περιλαµβανοµένων των ευκαιριών που
            δηµιουργεί η ενδεχόµενη βελτίωση των οικονοµικών συνθηκών, για να επιταχύνουν
            τον ρυθµό µείωσης του δείκτη ακαθάριστου δηµόσιου χρέους και τη µείωσή του
            προς το επίπεδο της τιµής αναφοράς.
   (6)      Το Συµβούλιο θέτει ως προθεσµία στην κυπριακή κυβέρνηση την [13η Ιανουαρίου
            2011] για τη ανάληψη αποτελεσµατικής δράσης και τον προσδιορισµό των
            αναγκαίων µέτρων για την επίτευξη προόδου όσον αφορά τη διόρθωση του
            υπερβολικού ελλείµµατος. Για την αξιολόγηση της αποτελεσµατικότητας των
            ενεργειών, θα ληφθούν υπόψη οι οικονοµικές εξελίξεις σε σύγκριση µε τις
            οικονοµικές προοπτικές στις εαρινές προγνώσεις των υπηρεσιών της Επιτροπής του
            2010.
   Οι κυπριακές αρχές οφείλουν να αναφέρουν την πρόοδο που συντελείται όσον αφορά την
   εφαρµογή των ανωτέρω συστάσεων σε ιδιαίτερο κεφάλαιο των προσεχών επικαιροποιηµένων
   προγραµµάτων σταθερότητας, µέχρι την άρση της διαδικασίας υπερβολικού ελλείµµατος.
   Επιπλέον, το Συµβούλιο τονίζει τη σηµασία που έχει η επίτευξη του µεσοπρόθεσµου στόχου
   (Μ∆Σ) για την ενδεδειγµένη δηµοσιονοµική διαχείριση σε περίπτωση επιβράδυνσης της
   οικονοµικής δραστηριότητας. Συνεπώς, καλεί τις κυπριακές αρχές να µεριµνήσουν ώστε η
   δηµοσιονοµική εξυγίανση για την επίτευξη του µεσοπρόθεσµου στόχου ως προς τη
   δηµοσιονοµική θέση – ισοσκελισµένος προϋπολογισµός σε διαρθρωτικούς όρους – να
   διατηρηθεί και µετά τη διόρθωση του υπερβολικού ελλείµµατος. Η τήρηση των
   δηµοσιονοµικών στόχων και η αυστηρή περιστολή των δαπανών σε µεσοπρόθεσµη βάση θα
   µπορούσαν να βελτιωθούν µε την πλήρη εφαρµογή, όπως έχει προγραµµατιστεί, ενός
   αποτελεσµατικού πολυετούς δηµοσιονοµικού πλαισίου.
EL                                              7                                           EL
 ---pagebreak---    Η παρούσα σύσταση απευθύνεται στην Κυπριακή ∆ηµοκρατία.
   Βρυξέλλες,
                                         Για το Συµβούλιο
                                         Ο Πρόεδρος
EL                                         8               EL


title: Σύσταση του Συμβουλίου, της 10ης Ιουλίου 2012 , σχετικά με το εθνικό πρόγραμμα μεταρρυθμίσεων της Κύπρου για το 2012 και την έκδοση γνώμης του Συμβουλίου σχετικά με το πρόγραμμα σταθερότητας της Κύπρου για την περίοδο 2012-2015

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/13

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με το εθνικό πρόγραμμα μεταρρυθμίσεων της Κύπρου για το 2012 και την έκδοση γνώμης του Συμβουλίου σχετικά με το πρόγραμμα σταθερότητας της Κύπρου για την περίοδο 2012-2015
   2012/C 219/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και διόρθωση των μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Μετά από διαβούλευση με την οικονομική και δημοσιονομική επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στο μεγαλύτερο συντονισμό των οικονομικών πολιτικών, εστιάζει σε νευραλγικούς τομείς στους οποίους απαιτείται δράση ώστε να ενισχυθεί το δυναμικό βιώσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και στις 21 Οκτωβρίου 2010 εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (3), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λάβουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές τους για την απασχόληση.

               (3)

               Στις 12 Ιουλίου 2011, το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Κύπρου για το 2011 και εξέδωσε γνώμη σχετικά με το επικαιροποιημένο πρόγραμμα σταθερότητας της Κύπρου για την περίοδο 2011-2014 («σύσταση του Συμβουλίου του 2011»).

               (4)

               Στις 23 Νοεμβρίου 2011, η Επιτροπή εξέδωσε τη δεύτερη ετήσια επισκόπηση της ανάπτυξης που σηματοδοτεί την έναρξη του δεύτερου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εδράζεται στη στρατηγική «Ευρώπη 2020». Στις 14 Φεβρουαρίου 2012, η Επιτροπή, βάσει του κανονισμού (ΕΕ) αριθ. 1176/2011, εξέδωσε την έκθεση για τον μηχανισμό επαγρύπνησης, στην οποία προσδιόρισε την Κύπρο ως ένα από τα κράτη μέλη για τα οποία επρόκειτο να διεξαχθεί εμπεριστατωμένη επισκόπηση.

               (5)

               Την 1η Δεκεμβρίου 2011, το Συμβούλιο ενέκρινε συμπεράσματα στα οποία καλούσε την επιτροπή κοινωνικής προστασίας να παρουσιάσει, σε συνεργασία με την επιτροπή απασχόλησης και άλλες επιτροπές, τις απόψεις της όσον αφορά δράσεις που συνιστώνται στο πλαίσιο του κύκλου πολιτικής «Ευρώπη 2020». Οι απόψεις αυτές αποτελούν τμήμα της γνώμης της επιτροπής απασχόλησης.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012.

               (7)

               Στις 2 Μαρτίου 2012, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και μέτρων για την τόνωση της ανάπτυξης. Υπογράμμισε την ανάγκη να επιδιωχθεί διαφοροποιημένη δημοσιονομική εξυγίανση που θα ευνοεί την ανάπτυξη, να αποκατασταθούν οι κανονικές συνθήκες δανεισμού στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 2 Μαρτίου 2012, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο σύμφωνο για το ευρώ + να υποβάλουν εγκαίρως τις δεσμεύσεις τους, προκειμένου να περιληφθούν στα αντίστοιχα προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (9)

               Στις 7 Μαΐου 2012, η Κύπρος υπέβαλε το εθνικό της πρόγραμμα σταθερότητας που καλύπτει την περίοδο 2012-2015 και, στις 10 Μαΐου 2012, το εθνικό της πρόγραμμα μεταρρυθμίσεων για το 2012. Προκειμένου να ληφθεί υπόψη η διασύνδεσή τους, τα προγράμματα αυτά αξιολογήθηκαν ταυτοχρόνως. Η Επιτροπή αξιολόγησε επίσης, σε εμπεριστατωμένη επισκόπηση βάσει του άρθρου 5 του κανονισμού (ΕΕ) αριθ. 1176/2011, εάν η Κύπρος επηρεάζεται από μακροοικονομικές ανισορροπίες. Η Επιτροπή, στο πλαίσιο της εμπεριστατωμένης επισκόπησης που διενήργησε, κατέληξε στο συμπέρασμα ότι η Κύπρος αντιμετωπίζει εσωτερική ανισορροπία, η οποία οφείλεται στον τραπεζικό τομέα της και στο χρέος του επιχειρηματικού της τομέα, καθώς και εσωτερική και εξωτερική ανισορροπία στη δημοσιονομική της δυναμική και την ανταγωνιστικότητα, αν και όχι υπερβολική.

               (10)

               Βάσει της αξιολόγησης του επικαιροποιημένου προγράμματος σταθερότητας σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο, στο οποίο στηρίζονται οι δημοσιονομικές προβολές στο πρόγραμμα, φαίνεται αισιόδοξο όσον αφορά την περίοδο 2012-2014. Μολονότι περιλαμβάνει σημαντική αναθεώρηση προς τα κάτω στην οικονομική προοπτική, το μακροοικονομικό σενάριο, στο οποίο βασίζονται οι δημοσιονομικές προβλέψεις του προγράμματος σταθερότητας, εξακολουθεί να ενέχει κινδύνους υπερεκτίμησης, ιδίως όσον αφορά την εξέλιξη της εγχώριας ζήτησης κατά την περίοδο 2012-2013. Σύμφωνα με το πρόγραμμα σταθερότητας, στόχος της δημοσιονομικής στρατηγικής είναι να διορθωθεί το υπερβολικό έλλειμμα έως το 2012, να επιτευχθεί ο μεσοπρόθεσμος δημοσιονομικός στόχος (ΜΔΣ) έως το 2014 και να διατηρηθεί ο ΜΔΣ το 2015. Το πρόγραμμα σταθερότητας επιβεβαιώνει τον προηγούμενο ΜΔΣ για επίτευξη ισοσκελισμένου προϋπολογισμού σε διαρθρωτικούς όρους, ο οποίος ανταποκρίνεται επαρκώς στις απαιτήσεις του συμφώνου σταθερότητας και ανάπτυξης. Η προγραμματιζόμενη διόρθωση του υπερβολικού ελλείμματος είναι σύμφωνη με την προθεσμία που τέθηκε στη σύσταση που απηύθυνε το Συμβούλιο στις 13 Ιουλίου 2010 στο πλαίσιο της διαδικασίας υπερβολικού ελλείμματος. Βάσει (του νέου υπολογισμού) του διαρθρωτικού ισοζυγίου προϋπολογισμού (5), η μέση ετήσια δημοσιονομική προσπάθεια ύψους 1,5 % του ΑΕΠ που έχει προγραμματιστεί για την περίοδο 2011-2012 είναι ίση με την προσπάθεια που συνέστησε το Συμβούλιο. Η προβλεπόμενη πρόοδος για την επίτευξη του ΜΔΣ το 2013 είναι επαρκής δεδομένου ότι υπερβαίνει την τιμή αναφοράς 0,5 % του ΑΕΠ που καθορίζεται στο σύμφωνο σταθερότητας και ανάπτυξης, σύμφωνα τόσο με τις εαρινές προβλέψεις του 2012 της Επιτροπής όσο και με το πρόγραμμα σταθερότητας.
               Ο ρυθμός αύξησης των δημοσίων δαπανών, λαμβανομένων υπόψη των μέτρων διακριτικής ευχέρειας στο σκέλος των εσόδων, είναι σύμφωνος με την τιμή αναφοράς για τις δαπάνες που προβλέπει το σύμφωνο σταθερότητας και ανάπτυξης το 2013-2014, αλλά όχι το 2015. Οι δημοσιονομικοί στόχοι του προγράμματος σταθερότητας συνοδεύονται από κινδύνους, οι οποίοι οφείλονται στο γεγονός ότι το μακροοικονομικό σενάριο για το 2012-2014 εμφανίζεται αισιόδοξο, ενώ η προγραμματιζόμενη προσπάθεια εξυγίανσης το 2013 βασίζεται εν μέρει σε μέτρα που δεν προσδιορίζονται πλήρως. Σύμφωνα με το πρόγραμμα σταθερότητας, η αναλογία δημόσιου χρέους προς ΑΕΠ, πρόκειται να αυξηθεί σε 72,1 % το 2012, έναντι 71,6 % το 2011, προτού υποχωρήσει σταδιακά στο 65,4 % το 2015. Όσον αφορά την τιμή αναφοράς για τη μείωση του χρέους που προβλέπει το σύμφωνο σταθερότητας και ανάπτυξης, η Κύπρος θα βρίσκεται σε μεταβατική περίοδο κατά τα έτη 2013-2015, και τα σχέδια που περιλαμβάνει το πρόγραμμα σταθερότητας αναμένεται να εξασφαλίσουν επαρκή πρόοδο προς την κατεύθυνση της συμμόρφωσης με την εν λόγω τιμή αναφοράς. Ωστόσο, υπάρχουν ορισμένοι κίνδυνοι σχετιζόμενοι με αυτή την πρόβλεψη, οι οποίοι αφορούν ενδεχόμενα μέτρα διάσωσης χρηματοπιστωτικών οργανισμών.

               (11)

               Η αποτελεσματικότητα της φορολογικής διοίκησης χρειάζεται σημαντική βελτίωση, δεδομένου ότι στην Κύπρο οι διοικητικές δαπάνες είναι πολύ υψηλές εν σχέσει προς τα έσοδα που εισπράττονται. Οι φόροι που εισπράττονται είναι σχετικά περιορισμένοι. Ιδίως οι δαπάνες της φορολογικής διοίκησης ως τμήμα του ΑΕΠ και οι διοικητικές δαπάνες εν σχέσει προς την καθαρή είσπραξη εσόδων είναι υψηλές και παρουσιάζουν αυξητικές τάσεις. Είναι αναγκαία η λήψη μέτρων για την ενθάρρυνση της απομάκρυνσης από την άτυπη/αδήλωτη εργασία και για την πάταξη της φοροδιαφυγής. Επιπλέον, θα πρέπει να ενισχυθούν οι πρωτοβουλίες για την αύξηση της αποτελεσματικότητας της είσπραξης φόρων.

               (12)

               Λόγω της ευρύτητας της έκθεσης των τραπεζικών οργανισμών της Κύπρου στην ελληνική οικονομία, η απόδοση των περιουσιακών στοιχείων, η κερδοφορία και τα αποθέματα ρευστότητας των τραπεζών επηρεάστηκαν αρνητικά από την αναδιάρθρωση του ελληνικού δημόσιου χρέους, και από την αύξηση του αριθμού των μη εξυπηρετούμενων δανείων (ΜΕΔ) που χορηγήθηκαν σε έλληνες δανειολήπτες. Το συνολικό άνοιγμα ολόκληρου του κυπριακού τραπεζικού τομέα στην Ελλάδα είναι πολύ υψηλό. Στις 14 Δεκεμβρίου 2011, η Βουλή ενέκρινε δύο νομοσχέδια για την ενίσχυση της ανθεκτικότητας του χρηματοπιστωτικού συστήματος έναντι τραπεζικών κρίσεων. Ωστόσο, μέχρι στιγμής δεν έχει σημειωθεί ικανοποιητική πρόοδος όσον αφορά την ενίσχυση της εποπτείας των συνεταιριστικών πιστωτικών οργανισμών, οι οποίοι κατέχουν περίπου το 40 % του συνόλου των εγχώριων καταθέσεων.

               (13)

               Η Κύπρος αντιμετωπίζει προκλήσεις όσον αφορά τη διασφάλιση της μακροπρόθεσμης βιωσιμότητας των δημόσιων οικονομικών, ιδίως στον τομέα των συντάξεων. Η Κύπρος έχει θέσει σε εφαρμογή δύο σημαντικά διαρθρωτικά μέτρα για τη μεταρρύθμιση του συνταξιοδοτικού συστήματος. Ωστόσο, μολονότι τα μέτρα που λαμβάνονται είναι κατάλληλα και αξιόπιστα, η απόκριση της Κύπρου δεν είναι αρκετά φιλόδοξη ώστε να εξασφαλισθεί διατηρησιμότητα και επάρκεια, και να καταστεί δικαιότερο το σύστημα σε περισσότερο μακροπρόθεσμη βάση. Εξακολουθούν να χρειάζονται μέτρα για να διατηρηθεί η απασχολησιμότητα των εργαζομένων εντός των επιχειρήσεων και για να στηριχθεί η αύξηση της πραγματικής ηλικίας συνταξιοδότησης. Όσον αφορά τη φτώχεια των ηλικιωμένων, η Κύπρος μόνον εν μέρει έχει αντιμετωπίσει το υψηλό ποσοστό ηλικιωμένων που κινδυνεύουν από τη φτώχεια. Τα μέτρα που έλαβε δεν φαίνεται να αρκούν για να βελτιώσουν τη βραχυπρόθεσμη επάρκεια εισοδήματος για τους συνταξιούχους που κινδυνεύουν από τη φτώχεια.

               (14)

               Η ανισότητα και η αναποτελεσματικότητα στον τομέα της ιατροφαρμακευτικής περίθαλψης δεν έχουν καταπολεμηθεί κατά τρόπο ουσιαστικό. Παρά τη σύσταση που περιλαμβάνεται στο σημείο 3 της σύστασης του Συμβουλίου του 2011, δεν έχει υποβληθεί μέχρι σήμερα σαφές χρονοδιάγραμμα όσον αφορά τη συγκρότηση του Εθνικού Συστήματος Ασφάλισης Υγείας. Το γεγονός αυτό ενέχει κινδύνους για τον μακροπρόθεσμο έλεγχο και τη βιωσιμότητα των δημόσιων οικονομικών και για την ποιότητα της παρεχόμενης ιατροφαρμακευτικής περίθαλψης.

               (15)

               Η κυβέρνηση έχει λάβει ορισμένα μέτρα για να ανταποκριθεί στη σύσταση του 2011 για την τιμαριθμική αναπροσαρμογή των μισθών (cost of living allowance - COLA), ιδίως επιβάλλοντας διετές πάγωμα των μισθών στον ευρύτερο δημόσιο τομέα. Η κυβέρνηση και οι κοινωνικοί εταίροι συμφώνησαν επίσης να δρομολογηθεί διάλογος με σκοπό την αναθεώρηση του συστήματος της COLA έως το τέλος του Ιουνίου 2012. Θα πρέπει να επιδιωχθεί, σε συνεννόηση με τους κοινωνικούς εταίρους και σύμφωνα με τις εθνικές πρακτικές, μια ευρεία μεταρρύθμιση του συστήματος ώστε να ενισχυθεί η σύνδεση των πραγματικών μισθών με την εξέλιξη της παραγωγικότητας και το σύστημα να καταστεί δικαιότερο. Αυτό δεν θα ενίσχυε μόνο την ανταγωνιστικότητα της χώρας, αλλά θα συνέβαλλε και στην αποτελεσματικότερη κατανομή της εργασίας. Οι εξελίξεις αυτές αποτελούν, βέβαια, ορισμένα πρώτα βήματα προς τη σωστή κατεύθυνση, όμως η καταλληλότητα και η αξιοπιστία τους εξαρτώνται σε μεγάλο βαθμό από το κατά πόσο θα επιδειχθεί φιλοδοξία και θα υλοποιηθούν τα τελικά συμπεράσματα του κοινωνικού διαλόγου που βρίσκεται σε εξέλιξη σχετικά με τη μεταρρύθμιση του συστήματος τιμαριθμικής αναπροσαρμογής των μισθών.

               (16)

               Η επιδείνωση των μακροοικονομικών προοπτικών είχε δυσμενείς επιπτώσεις στην κυπριακή αγορά εργασίας, αυξάνοντας το ποσοστό ανεργίας, ιδίως δε της ανεργίας των νέων. Η Κύπρος έλαβε ορισμένα θετικά μέτρα για να αντιμετωπίσει αυτή την πρόκληση. Τα μέτρα αυτά είναι μεν χρήσιμα, αλλά όχι αρκετά φιλόδοξα, ιδίως όσον αφορά την εκπαίδευση και την επαγγελματική κατάρτιση, τομείς στους οποίους θα πρέπει να επιταχυνθεί η εφαρμογή. Απαιτούνται περαιτέρω προσπάθειες για την αντιμετώπιση της ανεργίας των νέων, καθώς και για την απόκτηση νέων δεξιοτήτων ή την αναβάθμιση των υφιστάμενων δεξιοτήτων του εργατικού δυναμικού, προκειμένου να διευκολυνθούν οι απαραίτητες διαδικασίες μετάβασης στην αγορά εργασίας, με ιδιαίτερη έμφαση στις ομάδες με χαμηλό ποσοστό συμμετοχής σε δραστηριότητες διά βίου μάθησης, όπως τα άτομα με χαμηλή ειδίκευση και οι εργαζόμενοι μεγαλύτερης ηλικίας.

               (17)

               Όσον αφορά τον τομέα των υπηρεσιών, η Κύπρος μετέφερε την οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (6) («οδηγία για τις υπηρεσίες») μέσω οριζόντιου νόμου σε συνδυασμό με ειδικούς ανά τομέα τροποποιητικούς νόμους και κανονιστικές ρυθμίσεις. Ωστόσο, σε ορισμένους τομείς (π.χ. λιανεμπόριο, τουρισμός και κατασκευαστικές επιχειρήσεις) εκκρεμεί ακόμη η θέσπιση ειδικής νομοθεσίας. Μολονότι η Κύπρος βρίσκεται επάνω από τον μέσον όρο της ΕΕ όσον αφορά τη νομοθετική κατοχύρωση των επαγγελματικών υπηρεσιών και, από τα 90 κατοχυρωμένα επαγγέλματα στην Κύπρο τέσσερα μόνο υπάγονται στις επιχειρηματικές υπηρεσίες, σε μερικές νομοθετικά κατοχυρωμένες επαγγελματικές δραστηριότητες, όπως οι δικηγόροι και οι αρχιτέκτονες, εξακολουθούν να ισχύουν προκαθορισμένες ή ελάχιστες αμοιβές.

               (18)

               Βάσει της ανάλυσης που περιλαμβάνει η εμπεριστατωμένη επισκόπηση, μπορεί να συναχθεί το συμπέρασμα ότι η Κύπρος πλήττεται από ανισορροπίες. Συγκεκριμένα, οι μακροοικονομικές εξελίξεις στο ισοζύγιο τρεχουσών συναλλαγών, στα δημόσια οικονομικά και στον χρηματοπιστωτικό τομέα καθιστούν αναγκαίο να υπάρξει στενή παρακολούθηση και να δοθεί επειγόντως προσοχή στην οικονομική πολιτική προκειμένου να αποτραπούν ενδεχόμενες δυσμενείς επιπτώσεις στη λειτουργία της οικονομίας και της οικονομικής και νομισματικής ένωσης. Ειδικότερα, η κυπριακή οικονομία αντιμετώπισε επίμονα και σημαντικά ελλείμματα του ισοζυγίου τρεχουσών συναλλαγών, τα οποία προκαλούνται από ελλείμματα του εμπορικού ισοζυγίου λόγω της σταδιακής απώλειας ανταγωνιστικότητας τιμών/κόστους, ανισορροπιών στα δημόσια οικονομικά, οι οποίες εξελίχθηκαν σε ετήσια ελλείμματα που διογκώνονταν παρόλο που η οικονομία ανέκαμπτε από την ύφεση, και αύξησης του δανεισμού του ιδιωτικού τομέα. Ιδιαίτερα ευάλωτες είναι οι μη χρηματοπιστωτικές επιχειρήσεις λόγω του υψηλού τους χρέους σε συνδυασμό με τη χαμηλή τους κερδοφορία ως αποτέλεσμα της σημαντικής αύξησης των μη εξυπηρετούμενων δανείων στον τομέα αυτόν. Επίσης, μεγάλους κινδύνους ενέχει το σημαντικό άνοιγμα του τραπεζικού τομέα στα ελληνικά κρατικά ομόλογα και στην ελληνική οικονομία. Επιπλέον, οι προοπτικές ανάπτυξης είναι ισχνές, γεγονός που εμποδίζει περαιτέρω τη σχετικά βραδεία διόρθωση των ανισορροπιών.

               (19)

               Η Κύπρος έχει αναλάβει μια σειρά δεσμεύσεων στο πλαίσιο του συμφώνου για το ευρώ +. Οι δεσμεύσεις αυτές, καθώς και η εφαρμογή των δεσμεύσεων που υποβλήθηκαν το 2011, αφορούν τη βελτίωση της ανταγωνιστικότητας, την αύξηση του ποσοστού απασχόλησης, τη βιωσιμότητα των δημόσιων οικονομικών και την ενίσχυση της χρηματοοικονομικής βιωσιμότητας. Η Επιτροπή αξιολόγησε την υλοποίηση των δεσμεύσεων που αναλήφθηκαν στο πλαίσιο του συμφώνου για το ευρώ +. Τα αποτελέσματα αυτής της αξιολόγησης ελήφθησαν υπόψη στις συστάσεις.

               (20)

               Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Κύπρου. Αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων, και παρουσίασε εμπεριστατωμένη επισκόπηση. Έλαβε υπόψη όχι μόνο τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στην Κύπρο, αλλά και τη συμμόρφωσή τους προς τους κανόνες και τις κατευθυντήριες γραμμές της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ένωσης με την παροχή συνεισφορών από το επίπεδο της ΕΕ για τη διαμόρφωση μελλοντικών εθνικών αποφάσεων. Οι συστάσεις που απηύθυνε στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 7 κατωτέρω.

               (21)

               Υπό το πρίσμα αυτής της αξιολόγησης, το Συμβούλιο εξέτασε το πρόγραμμα σταθερότητας της Κύπρου για το 2012 και η γνώμη του (7) αντικατοπτρίζεται ιδίως στη σύσταση 1 κατωτέρω.

               (22)

               Βάσει των αποτελεσμάτων της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων για το 2012 και το πρόγραμμα σταθερότητας της Κύπρου. Οι συστάσεις που απηύθυνε σύμφωνα με το άρθρο 6 του κανονισμού (ΕΕ) αριθ. 1176/2011 αντικατοπτρίζονται ιδίως στις συστάσεις 1, 2 και 7 κατώτερω,

         ΣΥΝΙΣΤΑ να αναλάβει η Κύπρος δράση κατά την περίοδο 2012-2013 ώστε:

               1.

               Να λάβει πρόσθετα μέτρα για την επίτευξη μόνιμης διόρθωσης του υπερβολικού ελλείμματος το 2012. Να εφαρμόσει με αυστηρότητα τη δημοσιονομική στρατηγική, στηριζόμενη σε επαρκώς προσδιορισμένα μέτρα, για το έτος 2013 και εξής, ώστε να εξασφαλίσει την επίτευξη του ΜΔΣ έως το 2014 και τη συμμόρφωση με την τιμή αναφοράς για τις δαπάνες, και να επιτύχει επαρκή πρόοδο όσον αφορά την τιμή αναφοράς για τη μείωση του χρέους. Να επιταχύνει τη σταδιακή εφαρμογή ενός αναγκαστικού πολυετούς δημοσιονομικού πλαισίου με δεσμευτική κανονιστική βάση και διορθωτικό μηχανισμό. Να λάβει μέτρα για τη διατήρηση αυστηρού ελέγχου επί των δαπανών και να εφαρμόσει την κατάρτιση προϋπολογισμού βάσει επιδόσεων και προγραμμάτων το ταχύτερο δυνατόν. Να βελτιώσει τη φορολογική συμμόρφωση και να καταπολεμήσει τη φοροδιαφυγή.

               2.

               Να εναρμονίσει περισσότερο το εποπτικό και το ρυθμιστικό πλαίσιο των συνεταιριστικών πιστωτικών οργανισμών σύμφωνα με τα πρότυπα που ισχύουν για τις εμπορικές τράπεζες. Να ενισχύσει τις κανονιστικές διατάξεις για την αποτελεσματική ανακεφαλαιοποίηση των χρηματοπιστωτικών οργανισμών προκειμένου να περιοριστεί η έκθεση του χρηματοπιστωτικού τομέα σε εξωτερικούς κλυδωνισμούς.

               3.

               Να βελτιώσει περαιτέρω τη μακροπρόθεσμη βιωσιμότητα και επάρκεια του συνταξιοδοτικού συστήματος και να αντιμετωπίσει το υψηλό ποσοστό ηλικιωμένων που κινδυνεύουν από τη φτώχεια. Να μεριμνήσει για αύξηση της πραγματικής ηλικίας συνταξιοδότησης, ευθυγραμμίζοντας μεταξύ άλλων την πραγματική ηλικία συνταξιοδότησης με την αύξηση του προσδόκιμου ζωής.

               4.

               Να ολοκληρώσει και να θέσει σε λειτουργία χωρίς καθυστέρηση το εθνικό σύστημα υγείας, με βάση έναν χάρτη πορείας, εξασφαλίζοντας την οικονομική βιωσιμότητά του και την ισότιμη πρόσβαση στην περίθαλψη.

               5.

               Να βελτιώσει τις δεξιότητες του εργατικού δυναμικού, με σκοπό την ενίσχυση της επαγγελματικής του κινητικότητας προς δραστηριότητες με υψηλό δυναμικό ανάπτυξης και υψηλή προστιθέμενη αξία. Να λάβει περαιτέρω μέτρα για την αντιμετώπιση της ανεργίας των νέων, με έμφαση στην πρακτική άσκηση σε εταιρείες και την προώθηση της αυτοαπασχόλησης. Να λάβει τα κατάλληλα μέτρα πολιτικής στο σκέλος της ζήτησης με σκοπό την τόνωση της επιχειρηματικής καινοτομίας.

               6.

               Να άρει τα περιττά εμπόδια στις αγορές υπηρεσιών, ιδίως βελτιώνοντας την εφαρμογή της οδηγίας για τις υπηρεσίες στους τομείς υπηρεσιών που παρουσιάζουν το μεγαλύτερο αναπτυξιακό δυναμικό (συμπεριλαμβανομένου του τουρισμού) και απελευθερώνοντας την παροχή επαγγελματικών υπηρεσιών.

               7.

               Να βελτιώσει την ανταγωνιστικότητα, μεταξύ άλλων μέσω της μεταρρύθμισης του συστήματος τιμαριθμικής αναπροσαρμογής των μισθών, σε διαβούλευση με τους κοινωνικούς εταίρους και σύμφωνα με τις εθνικές πρακτικές, ώστε να αντανακλά καλύτερα την εξέλιξη της παραγωγικότητας. Να λάβει μέτρα για τη διαφοροποίηση της διάρθρωσης της οικονομίας. Να αποκαταστήσει τη δημοσιονομική ισορροπία περιστέλλοντας τις δαπάνες.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Η απόφαση αυτή διατηρήθηκε για το 2012 με την απόφαση 2012/238/ΕΕ του Συμβουλίου, της 26ης Απριλίου 2012, σχετικά με τις κατευθυντήριες γραμμές των πολιτικών απασχόλησης των κρατών μελών (ΕΕ L 119 της 4.5.2012, σ. 47).

      (4)  ΕΕ C 210 της 16.7.2011, σ. 12.

      (5)  Κυκλικά προσαρμοσμένο δημοσιονομικό αποτέλεσμα μη λαμβανομένων υπόψη των έκτακτων και προσωρινών μέτρων, όπως υπολογίσθηκε εκ νέου από τις υπηρεσίες της Επιτροπής βάσει των πληροφοριών που παρέχονται στο πρόγραμμα χρησιμοποιώντας την από κοινού συμφωνηθείσα μεθοδολογία.

      (6)  ΕΕ L 376 της 27.12.2006, σ. 36.

      (7)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97.


				|

		52011SC0816

			Recommendation for a COUNCIL RECOMMENDATION on the National Reform Programme 2011 of Sloveniaand delivering a Council opinionon the updated Stability Programme of Slovenia 2011-2014

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα της
Σλοβενίας για το
2011
και την έκδοση
γνώμης του
Συμβουλίου
σχετικά με το
επικαιροποιημένο
πρόγραμμα
σταθερότητας
της Σλοβενίας,
2011-2014
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
συνθήκη για τη
λειτουργία της
Ευρωπαϊκής Ένωσης
και ιδίως τo
άρθρο 121
παράγραφος 2
και το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και το
συντονισμό των
οικονομικών
πολιτικών[1], και
ιδίως το άρθρο 5
παράγραφος 3,
Έχοντας
υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)
Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
τη δρομολόγηση
της
στρατηγικής
για την Ευρώπη
2020, μιας νέας
στρατηγικής
για την
ανάπτυξη και
την απασχόληση,
η οποία,
βασιζόμενη στο
μεγαλύτερο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους
οποίους
απαιτείται δράση
ώστε να
ενισχυθεί το
δυναμικό
διατηρήσιμης
ανάπτυξης και ανταγωνιστικότητας
της Ευρώπης.
(2)
Στις 13
Ιουλίου 2010, το
Συμβούλιο
εξέδωσε
σύσταση σχετικά
με τους
γενικούς
προσανατολισμούς
της οικονομικής
πολιτικής των
κρατών μελών
και της Ένωσης
(2010 έως 2014) και στις 21
Οκτωβρίου 2010 το
Συμβούλιο
εξέδωσε
απόφαση σχετικά
με τις
κατευθυντήριες
γραμμές των
πολιτικών
απασχόλησης
των κρατών
μελών[3],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λάβουν υπόψη
τις
ολοκληρωμένες
κατευθυντήριες
γραμμές στις
εθνικές οικονομικές
πολιτικές και
πολιτικές
απασχόλησης.
(3)
Στις 12
Ιανουαρίου 2011, η
Επιτροπή
εξέδωσε την
πρώτη Ετήσια
Επισκόπηση
Ανάπτυξης, η
οποία
σηματοδοτεί την
έναρξη ενός
νέου κύκλου
οικονομικής
διακυβέρνησης
στην ΕΕ και του
πρώτου
«Ευρωπαϊκού
Εξαμήνου» εκ
των προτέρων
και
ολοκληρωμένου
συντονισμού
πολιτικής, το
οποίο
εντάσσεται στη
στρατηγική
«Ευρώπη 2020».
(4)
Στις 25
Μαρτίου 2011, το
Ευρωπαϊκό
Συμβούλιο
προσυπέγραψε
τις
προτεραιότητες
για τη
δημοσιονομική
εξυγίανση και
τη διαρθρωτική
μεταρρύθμιση
(σύμφωνα με τα
συμπεράσματα
του Συμβουλίου
της 15ης
Φεβρουαρίου
και της 7ης
Μαρτίου 2011 και
κατόπιν της
Ετήσιας
Επισκόπησης
της Ανάπτυξης
που εκπόνησε η
Επιτροπή).
Τόνισε ότι
πρέπει να
δοθεί
προτεραιότητα
στην αποκατάσταση
υγιών
προϋπολογισμών
και στη
διατηρησιμότητα
των δημόσιων
οικονομικών,
στη μείωση της
ανεργίας μέσω μεταρρυθμίσεων
της αγοράς
εργασίας και
στην καταβολή
νέων
προσπαθειών
για την
ενίσχυση της
οικονομικής
μεγέθυνσης.
Ζήτησε από τα
κράτη μέλη να ενσωματώσουν
αυτές τις
προτεραιότητες
σε συγκεκριμένα
μέτρα που θα
ενταχθούν στα
αντίστοιχά
τους
προγράμματα σταθερότητας
ή σύγκλισης
και στα εθνικά
τους προγράμματα
μεταρρυθμίσεων.
(5)
Στις 25
Μαρτίου 2011, το
Ευρωπαϊκό
Συμβούλιο
κάλεσε επίσης
τα κράτη μέλη
που
συμμετέχουν
στο Σύμφωνο για
το Ευρώ + να
υποβάλουν
εγκαίρως τις
δεσμεύσεις
τους
προκειμένου να
περιληφθούν στα
αντίστοιχά
τους
προγράμματα
σταθερότητας ή
σύγκλισης και
στα εθνικά
τους
προγράμματα
μεταρρυθμίσεων.
(6)
Στις 18 και 19
Απριλίου 2011, η
Σλοβενία
υπέβαλε το
επικαιροποιημένο
πρόγραμμα
σταθερότητας
που καλύπτει την
περίοδο 2010-2014 και
το εθνικό της
πρόγραμμα
μεταρρυθμίσεων
για το 2011. Για να
ληφθεί υπόψη η
αλληλεξάρτησή
τους, τα δύο προγράμματα
αξιολογήθηκαν
ταυτόχρονα.
(7)
Στα
χρόνια πριν
από την κρίση, η
Σλοβενία
παρουσίασε
ταχεία
οικονομική
ανάπτυξη
ωθούμενη από
τη δυναμική
των εξαγωγών
και των
επενδύσεων. Ωστόσο,
η Σλοβενία
επλήγη βαριά
από την κρίση,
χάνοντας
περίπου το 10% του
ΑΕΠ της κατά τη
διετία 2008-2010, γεγονός
που
εξουδετέρωσε
εν μέρει την
προηγούμενη
ανάκαμψή της
για την κάλυψη
της υστέρησης.
Η αλληλεπίδραση
των αυτόματων
σταθεροποιητών,
των μέτρων
ανάκαμψης και
της
ισχυρότατης
εσωτερικής δυναμικής
των δαπανών,
οδήγησε στην
αύξηση του
ελλείμματος
της γενικής
κυβέρνησης,
από 1,8% του ΑΕΠ το 2008
σε 6,0% του ΑΕΠ το 2009
(με ακαθάριστο
δημόσιο χρέος 21,9%
και 35,2% του ΑΕΠ
αντίστοιχα). Η
αγορά εργασίας
αντέδρασε με
σημαντική
καθυστέρηση
και η
απασχόληση εξακολουθεί
την πτωτική
τάση της. Το
ποσοστό ανεργίας,
παρότι
παραμένει κάτω
από τον μέσο
όρο της ΕΕ, αυξήθηκε
απότομα από 4,4%,
πριν από την
κρίση, σε 7,3% το 2010. Η
οικονομική
ανάκαμψη ήταν
σχετικά αρχή
μέχρι στιγμής
και αναμένεται
να ενταθεί
μόλις το 2012 με εκτιμώμενο
ρυθμό
ανάπτυξης 2,5% του
ΑΕΠ.
(8)
Το
Συμβούλιο,
βασιζόμενο
στην
αξιολόγηση του
επικαιροποιημένου
προγράμματος
σταθερότητας
σύμφωνα με τον
κανονισμό (ΕΚ)
αριθ. 1466/97 του
Συμβουλίου,
είναι της γνώμης
ότι το
μακροοικονομικό
σενάριο στο
οποίο στηρίζονται
οι
δημοσιονομικές
προβλέψεις του
προγράμματος,
είναι εύλογες
βραχυπρόθεσμα
και ιδιαίτερα
ευνοϊκές προς
το τέλος της
προγραμματικής
περιόδου. Ο
στόχος του
προγράμματος
είναι να
μειώσει το
έλλειμμα
γενικής
κυβέρνησης,
που ανερχόταν
σε 5,6% του ΑΕΠ το 2010,
κάτω από την
τιμή αναφοράς 3%
του ΑΕΠ έως το 2013,
χάρη στη
γενική
συγκράτηση των
πρωτογενών
δαπανών. Μετά
τη διόρθωση
του
υπερβολικού
ελλείμματος,
το πρόγραμμα
προβλέπει
μέτρια πρόοδο
προς τη μερική
επίτευξη του
μεσοπρόθεσμου
στόχου (ΜΔΣ) για
την
ισοσκελισμένη
δημοσιονομική
θέση από διαρθρωτικής
άποψης. Παρότι
ο ΜΔΣ είναι
περισσότερο φιλόδοξος
σε σχέση με το
προηγούμενο
πρόγραμμα, δεν
μπορεί να θεωρηθεί
κατάλληλος στο
στάδιο αυτό,
επειδή δεν είναι
σαφές αν
διασφαλίζει
αρκετά ταχεία
πρόοδο προς τη
μακροπρόθεσμη
διατηρησιμότητα
των δημόσιων
οικονομικών. Η
μέση ετήσια
δημοσιονομική
προσπάθεια
κατά την περίοδο
2011-13, όπως
υπολογίζεται
από τις υπηρεσίες
της Επιτροπής
με βάση τις
πληροφορίες
που περιέχει
το πρόγραμμα
σύμφωνα με την
κοινή μέθοδο, προβλέπεται
να ανέλθει σε 0,5%
του ΑΕΠ, κάτω
του επιπέδου
που εισηγείται
το Συμβούλιο. Επιπλέον,
τα
αποτελέσματα
του
ελλείμματος
και του χρέους
ενδέχεται να είναι
κατώτερα από
τους στόχους. Αναμένεται
να θεσπιστούν
πρόσθετα μέτρα
στο πλαίσιο
του
συμπληρωματικού
προϋπολογισμού
για την
επίτευξη του
στόχου μείωσης
του
ελλείμματος για
το 2011. Μετά το 2011, το
πρόγραμμα δεν
διευκρινίζει
μέτρα για τον
περιορισμό των
δαπανών και
δεν μπορεί να
εξαιρεθεί η
πιθανότητα
πρόσθετων
δημοσιονομικών
πράξεων
διάσωσης που επηρεάζουν
το έλλειμμα
και το χρέος.
(9)
Ενώ ο
δείκτης
ελλείμματος
γενικής
κυβέρνησης μειώθηκε
μετά το
ανώτατο
επίπεδο του 2009, η
περαιτέρω δημοσιονομική
εξυγίανση για
την απορρόφηση
του
υπερβολικού
ελλείμματος έως
το 2013 και την
επίτευξη του
ΜΔΣ εν
συνεχεία αποτελεί
βασική
πρόκληση για
τη Σλοβενία.
Σύμφωνα με τη
στρατηγική
εξυγίανσης που
επιδιώχθηκε
κατά τα τελευταία
έτη, οι
πρόσθετες
περικοπές
δαπανών που
προβλέπονται
στο πρόγραμμα
σταθερότητας
για την περίοδο
2011-2014 αφορούν
κυρίως το
μισθολογικό
κόστος του δημόσιου
τομέα, τις
κοινωνικές
μεταβιβάσεις
(συμπεριλαμβανομένων
των συντάξεων)
και τις
δημόσιες επενδύσεις.
Ωστόσο, το
πρόγραμμα
σταθερότητας
δεν παρέχει λεπτομερείς
πληροφορίες
σχετικά με τα
προγραμματισθέντα
μέτρα πέραν
του 2011. Φαίνεται
ότι είναι απαραίτητο
να ληφθούν
περαιτέρω
διορθωτικά
μέτρα ώστε να
επιτευχθεί ο
στόχος για το
έλλειμμα του 2011.
Η αξιοπιστία
της
μεσοπρόθεσμης
στρατηγικής
εξυγίανσης θα ενισχυόταν
με τη θέσπιση
περισσότερο
διαρθρωτικών
μέτρων για τη
συγκράτηση των
δαπανών – σε
αντιδιαστολή
με τις
προσωρινές
παρεμβάσεις
που χαρακτήρισαν
τις πρόσφατες
προσπάθειες
εξυγίανσης – και
με ένα
περισσότερο
δεσμευτικό
μεσοπρόθεσμο δημοσιονομικό
πλαίσιο. Το
πρόγραμμα
σταθερότητας
επιβεβαιώνει
τη θέσπιση
κανόνα για τις
δαπάνες, αλλά
μένει να εκπονηθούν
βασικές
διατάξεις, για
παράδειγμα
σχετικά με τον
καθορισμό της
μη
συμμόρφωσης.
Τέλος, η συγκριτικά
χαμηλή
αποτελεσματικότητα
των δημόσιων
δαπανών, για παράδειγμα
στον τομέα της
υγειονομικής
περίθαλψης και
της
εκπαίδευσης,
σημαίνει ότι η
Σλοβενία διαθέτει
μέσα για
εξυγίανση της
κατάστασης με
τον έλεγχο των
δαπανών χωρίς
να θιγεί η
ποιότητα των παρεχόμενων
υπηρεσιών. Το
πρόγραμμα
σταθερότητας
αναγγέλλει πρωτοβουλίες
για την
ορθολογική
οργάνωση των
δημόσιων
υπηρεσιών, τις
μεταφορές και
τις
επιδοτήσεις,
καθώς και τη
θέσπιση
ενοποιημένου
συστήματος δημόσιων
συμβάσεων,
αλλά δεν
υπάρχουν
λεπτομέρειες
σχετικά με
ορισμένες από
τις
πρωτοβουλίες
αυτές.
(10)
            Ο
μακροπρόθεσμος
δημοσιονομικός
αντίκτυπος της
δημογραφικής
γήρανσης στη
Σλοβενία είναι
σημαντικά
υψηλότερος από
τον μέσο όρο
της ΕΕ.
Επιπλέον, τα
ποσοστά συμμετοχής
και
απασχόλησης
για τους
εργαζόμενους μεγαλύτερης
ηλικίας είναι
πολύ χαμηλά ((36,5%
και 35% σε σύγκριση
με τα μέσα
ποσοστά της ΕΕ,
49,7% και 46,3%
αντίστοιχα),
κυρίως λόγω
της χαμηλής
ηλικίας
συνταξιοδότησης
και των
ανεπαρκών
κινήτρων για
την παράταση
του επαγγελματικού
βίου. Το
Κοινοβούλιο
υιοθέτησε
πρόσφατα
μεταρρύθμιση
του
συνταξιοδοτικού
συστήματος, με στόχο
την αύξηση της
ηλικίας
συνταξιοδότησης,
διασφαλίζοντας
συγχρόνως την
επάρκεια των
συντάξεων.
Σύμφωνα με το
πρόγραμμα
σταθερότητας,
η μεταρρύθμιση
αυτή θα
συμβάλει στη
σταθεροποίηση
των δαπανών
που συνδέονται
με τη
δημογραφική
γήρανση έως το 2030
και, επομένως,
θα αποτελέσει
ένα σημαντικό
πρώτο βήμα για
την
αντιμετώπιση
της
διατηρησιμότητας
του συστήματος
συνταξιοδότησης.
Η μεταρρύθμιση
υποβλήθηκε σε
δημοψήφισμα,
στις 5 Ιουνίου 2011,
και απορρίφθηκε.
Η
διατηρησιμότητα
του
συνταξιοδοτικού
συστήματος
εξακολουθεί να
αποτελεί
πρόβλημα, για
το οποίο θα
πρέπει να
βρεθούν άλλες
λύσεις.
(11)
Η αγορά
εργασίας
χαρακτηρίζεται
από σχετική
κατάτμηση
μεταξύ των
διαφόρων
μορφών
συμβάσεων: η προστασία
της
απασχόλησης
των εργαζομένων
με συμβάσεις
αορίστου
χρόνου υπόκειται
σε αυστηρές
ρυθμίσεις σε
σύγκριση με
την προστασία
της
απασχόλησης
των
εργαζομένων
που προσλαμβάνονται
με συμβάσεις
ορισμένου
χρόνου. Το μερίδιο
εργαζόμενων
νέων ηλικίας 15-24
ετών που
προσλαμβάνονται
με προσωρινές
συμβάσεις
είναι το
υψηλότερο στην
ΕΕ (67% το 2009) και η
μετάβαση από
την προσωρινή
απασχόληση στην
απασχόληση
αορίστου
χρόνου
φαίνεται να
είναι σχετικά
δύσκολη. Οι
προσπάθειες
που
καταβλήθηκαν
στο παρελθόν
για την
αντιμετώπιση
της κατάστασης
αυτής
αποδείχθηκαν
ανεπαρκείς. Η
κυβέρνηση
σκοπεύει να
διαπραγματευθεί
με τους
κοινωνικούς
εταίρους
αναθεώρηση του
νόμου για τις
εργασιακές
σχέσεις, με
σκοπό την
ευθυγράμμιση
των
δικαιωμάτων
και των
υποχρεώσεων
στο πλαίσιο
διαφόρων τύπων
συμβάσεων
απασχόλησης.
Επιπλέον, η
«φοιτητική
εργασία»
αποτελεί
ευμεγέθη,
παράλληλη
αγορά
εργασίας, η
οποία δεν
υπόκειται σε
ρυθμίσεις και
είναι
φορολογικά
ευμενής. Το σημαντικό
αυτό ζήτημα
δεν λαμβάνεται
υπόψη στο εθνικό
μεταρρυθμιστικό
πρόγραμμα.
(12)
Πέρα από
την κατάτμηση,
τα διαρθρωτικά
προβλήματα της
σλοβενικής
αγοράς εργασίας
έχουν επίσης
προκληθεί από
την αναντιστοιχία
μεταξύ των
αναγκών στην
αγορά εργασίας
και της
προσφοράς
δεξιοτήτων,
γεγονός που
αναγνωρίζεται
στο εθνικό
πρόγραμμα
μεταρρυθμίσεων.
Το ΕΠΜ προβλέπει
εντατικές
επενδύσεις
στον τομέα της
κατάρτισης για
τη βελτίωση
των δεξιοτήτων
και της
απασχολησιμότητας.
Περιγράφει
σχέδια που
αποβλέπουν
στην περαιτέρω
βελτίωση της
μετάβασης από
τον κόσμο της
εκπαίδευσης
στην αγορά
εργασίας,
δίνοντας
ιδιαίτερη προσοχή
στην παροχή
υπηρεσιών
επαγγελματικού
προσανατολισμού
σε ολόκληρο το
εκπαιδευτικό
σύστημα.
Επιπλέον,
προβλέπει τον
εκσυγχρονισμό
των υπηρεσιών
απασχόλησης
ούτως ώστε να
εκσυγχρονιστούν
καλύτερα η
προσφορά
δεξιοτήτων με
τις ανάγκες
της αγοράς
εργασίας.
Ωστόσο, για να εφαρμοστούν
με επιτυχία οι
μεταρρυθμίσεις
αυτές, θα
πρέπει να
βελτιωθεί το
σύστημα που
επιτρέπει να
επισημαίνονται
εγκαίρως τόσο
οι τρέχουσες
όσο και οι
μελλοντικές
ανάγκες της
αγοράς
εργασίας.
(13)
Η κρίση
πλήττει, με
καθυστέρηση,
το
χαρτοφυλάκιο δανείων
και το
αυξανόμενο
μερίδιο των μη
εξυπηρετούμενων
δανείων
αυξάνει τον
ευάλωτο
χαρακτήρα των
τραπεζών και
το κόστος
προβλέψεων. Οι
δύο κύριες υπό
κρατικό έλεγχο
τράπεζες
ανακεφαλαιοποιήθηκαν,
γεγονός που
ήταν
καθοριστικής
σημασίας. Η
κυβέρνηση πρότεινε
επίσης μέτρα
για να
επισπεύσει την
ανάκτηση των
χρεών και να
ενθαρρύνει τη
χορήγηση
δανείων για
παραγωγικές
δραστηριότητες,
γεγονός που
μπορεί να μην
επαρκεί πλήρως
για την
αποκατάσταση
της ροής
πιστώσεων προς
την πραγματική
οικονομία·
επομένως,
μπορεί να
απαιτηθούν
περαιτέρω
μέτρα.
(14)
Ορισμένα
τμήματα του
τομέα των
υπηρεσιών
προστατεύονται
από
ανταγωνιστικές
πιέσεις και
χαρακτηρίζονται
από σοβαρές
αυξήσεις των
τιμών και υψηλό
επίπεδο
συγκέντρωσης,
γεγονός που
συμβάλλει στην
αύξηση του
κόστους σε
ολόκληρη την
οικονομία. Σε
συνδυασμό με
τον υψηλό
βαθμό κρατικής
παρέμβασης
στην
οικονομία, το
φαινόμενο αυτό
διατηρεί σχετικά
χαμηλά το
επίπεδο των
άμεσων ξένων
επενδύσεων, οι
οποίες θα
μπορούσαν
δυνητικά να
αποδειχθούν
ευεργετικές. Η
Σλοβενία
σκοπεύει να
επισπεύσει τη
μεταφορά της
οδηγίας για
τις υπηρεσίες,
μετά τις
σημαντικές
καθυστερήσεις
που έχουν
σημειωθεί στον
τομέα αυτόν.
Επίσης,
προβλέπει να
παράσχει πλήρη
ανεξαρτησία
στο γραφείο
προστασίας του
ανταγωνισμού
και να
προσδιορίσει
επενδύσεις
κρατικού κεφαλαίου,
κατάλληλες προς
πώληση. Τα
σχέδια αυτά
δεν
προσδιορίζονται
λεπτομερώς και
η εφαρμογή
τους ενέχει
κινδύνους.
(15)
Η
Σλοβενία έχει
προσυπογράψει
το Σύμφωνο για
το Ευρώ +. Ενώ το
εθνικό
πρόγραμμα
μεταρρυθμίσεων
της Σλοβενίας
επισημαίνει
δυνητικές
αναλήψεις υποχρεώσεων
και στόχους
στους τέσσερις
τομείς του
Συμφώνου για
το Ευρώ + (αύξηση
της
ανταγωνιστικότητας,
προώθηση της απασχόλησης,
συμβολή στη
διατηρησιμότητα
των δημόσιων
οικονομικών
και ενίσχυση
της χρηματοοικονομικής
σταθερότητας),
καμία
συγκεκριμένη
ανάληψη
υποχρεώσεων δεν
είχε
γνωστοποιηθεί
στην Επιτροπή
έως τις 7 Ιουνίου.

(16)
Η
Επιτροπή
αξιολόγησε το
πρόγραμμα
σταθερότητας
και το εθνικό
πρόγραμμα
μεταρρυθμίσεων[4]. Έλαβε δε
υπόψη, όχι μόνο
τη σημασία
τους για μια
διατηρήσιμη
δημοσιονομική
και
κοινωνικοοικονομική
πολιτική στη
Σλοβενία, αλλά
και τη
συμμόρφωσή
τους με τους
κανόνες και
τις
κατευθύνσεις
της ΕΕ,
δεδομένης της
ανάγκης
ενδυνάμωσης
της συνολικής
οικονομικής διακυβέρνησης
της Ευρωπαϊκής
Ένωσης, μέσω
της συνεκτίμησης
στοιχείων σε
επίπεδο ΕΕ
κατά τη διαμόρφωση
των μελλοντικών
εθνικών
αποφάσεων.
Βάσει των
ανωτέρω, η Επιτροπή
θεωρεί ότι, για
να επιτευχθεί
ο στόχος που καθορίστηκε
στο πρόγραμμα
σταθερότητας
για το έλλειμμα
του 2011, είναι
απαραίτητο να
ληφθούν
συμπληρωματικά
μέτρα. Μετά το 2011,
υπάρχουν
σημαντικοί
κίνδυνοι για
τους στόχους
στον τομέα του
ελλείμματος
και του χρέους,
δεδομένου ότι
το πρόγραμμα
σταθερότητας
δεν
προσδιορίζει
άμεσα
διατηρήσιμα
μέτρα για τη
συγκράτηση των
δαπανών. Το
εθνικό
πρόγραμμα μεταρρυθμίσεων
προβλέπει
μέτρα για την
εξυγίανση του
δημοσιονομικού
τομέα, αλλά τα
μέτρα αυτά
μπορεί να μην
είναι αρκετά
φιλόδοξα. Η
αξιολόγηση
αναφέρει
επιπλέον ότι
είναι αναγκαίο
να ενισχυθούν
οι εσωτερικές
πηγές
ανάπτυξης,
ιδίως με την
αύξηση της
συμμετοχής των
νέων και των
εργαζόμενων
μεγαλύτερης
ηλικίας στην
αγορά
εργασίας, με τη
μείωση της
κατάτμησης της
αγοράς εργασίας
και με την
εξάλειψη της
αναντιστοιχίας
στον τομέα των
δεξιοτήτων.
Τέλος, είναι
αναγκαίο να
ενισχυθεί ο
ανταγωνισμός
και να
δημιουργηθούν
νέες
προοπτικές
επενδύσεων και
ανάπτυξης στον
τομέα των υπηρεσιών
και στους
κλάδους
δικτύου.
(17)
Βάσει της
αξιολόγησης
αυτής και
λαμβανομένης
υπόψη της
σύστασης του
Συμβουλίου,
της 2ας
Δεκεμβρίου 2009,
που
διατυπώθηκε
δυνάμει του
άρθρου 126
παράγραφος 7
της συνθήκης
για τη
λειτουργία της
Ευρωπαϊκής Ένωσης,
το Συμβούλιο
εξέτασε την
επικαιροποίηση
του
προγράμματος σταθερότητας
της Σλοβενίας
για το 2011 και η
γνώμη του[5]
αντικατοπτρίζεται
ιδίως στις
συστάσεις του
που περιλαμβάνονται
στα σημεία 1) και
2) κατωτέρω.
Λαμβάνοντας
υπόψη τα
συμπεράσματα
του Ευρωπαϊκού
Συμβουλίου της
25ης Μαρτίου 2011, το
Συμβούλιο
εξέτασε το
εθνικό πρόγραμμα
μεταρρυθμίσεων
της Σλοβενίας,
ΣΥΝΙΣΤΑ
στη Σλοβενία
να αναλάβει
δράση κατά την
περίοδο 2011-2012
προκειμένου:
(1)
να
επιτύχει τον
στόχο για το
έλλειμμα του 2011,
να υποστηρίξει
με
συγκεκριμένα
μέτρα τον
στόχο για το
έλλειμμα του 2012
και να
εφαρμόσει με
αυστηρότητα
την αναγκαία
εξυγίανση,
προετοιμαζόμενη
να θεσπίσει
συμπληρωματικά
μέτρα για την
πρόληψη
πιθανών
αποκλίσεων. Να
υποστηρίξει
την αναγκαία
διαδικασία
προσαρμογής
κατά την προγραμματική
περίοδο για
την επίτευξη
κατάλληλου
μεσοπρόθεσμου στόχου
του
προγράμματος
με διαρθρωτικά
μέτρα που
αποβλέπουν στη
συγκράτηση της
αύξησης των
δαπανών και
στην
αντιμετώπιση
των αδυναμιών
που έχουν
επισημανθεί,
δημιουργώντας
ένα
περισσότερο δεσμευτικό
μεσοπρόθεσμο
δημοσιονομικό
πλαίσιο.
(2)
Να λάβει
μέτρα που
αποβλέπουν στη
διασφάλιση της
μακροπρόθεσμης
διατηρησιμότητας
του συνταξιοδοτικού
συστήματος,
διαφυλάττοντας
συγχρόνως την
επάρκεια των
συντάξεων. Να
αυξήσει το
ποσοστό απασχόλησης
των
εργαζόμενων
μεγαλύτερης ηλικίας
θεσπίζοντας
κίνητρα ώστε
οι εργαζόμενοι
να
συνταξιοδοτούνται
αργότερα, και
αναπτύσσοντας
περαιτέρω
δραστικές
πολιτικές για
την αγορά εργασίας
και μέτρα για
τη δια βίου
μάθηση.
(3)
Να λάβει
περαιτέρω
μέτρα για να
διασφαλίσει
την ικανοποιητική
αναγνώριση των
απωλειών επί
των δανείων
και την
χρηματοοικονομική
εξυγίανση στον
τραπεζικό
τομέα.
(4)
Να λάβει
μέτρα, σε
συνεννόηση με
τους
κοινωνικούς
εταίρους και
σύμφωνα με τις
εθνικές
πρακτικές, για
να μειώσει τις
ασυμμετρίες
όσον αφορά τα
δικαιώματα και
τις υποχρεώσεις
που
διασφαλίζονται
με συμβάσεις
αορίστου και
ορισμένου
χρόνου. Να
ανανεώσει τις
προσπάθειες
για την
αντιμετώπιση
της παράλληλης
αγοράς εργασίας
που έχει
δημιουργηθεί
με τη
«φοιτητική εργασία».

(5)
Να
θεσπίσει
σύστημα
πρόβλεψης των
δεξιοτήτων και
ικανοτήτων που
είναι
αναγκαίες για
την επίτευξη
αγοράς εργασίας
ανταποκρινόμενης
στις ανάγκες
των εργαζομένων.
Να αξιολογεί
την
αποτελεσματικότητα
των δημόσιων
υπηρεσιών
απασχόλησης
εργατικού δυναμικού,
ιδίως όσον
αφορά τις
υπηρεσίες
επαγγελματικού
προσανατολισμού
και παροχής
συμβουλών, και
να βελτιώνει
την αντιστοιχία
δεξιοτήτων με
τις απαιτήσεις
της αγοράς
εργασίας.
(6)
Να προβεί
στον
εξορθολογισμό
των
επαγγελμάτων που
υπόκεινται σε
ρυθμίσεις και
να βελτιώσει
τη διοικητική
ικανότητα του
γραφείου
προστασίας του
ανταγωνισμού,
ούτως ώστε να
ενισχύσει το
επιχειρηματικό
περιβάλλον και
να προσελκύσει
επενδύσεις.
Βρυξέλλες,
                                                                       Για το
Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               ΕΕ C της , σ. .
[3]               Όπως
διατηρήθηκαν
για το 2011 με την
απόφαση 2011/308/ΕΕ
του Συμβουλίου
της 19ης Μαΐου
2011.
[4]               SEC(2011) 732.
[5]               Όπως
προβλέπεται
στο άρθρο 5
παράγραφος 3
του κανονισμού
(ΕΚ) αριθ. 1466/97.